Lihons - Wikipedia, entziklopedia askea.\nLihons Frantziako udalerria da, Somme departamenduan dagoena, Frantzia Garaia eskualdean. 2013an 383 biztanle zituen.\n49° 49′ 27″ N, 2° 45′ 58″ E / 49.8242°N,2.7661°E / 49.8242; 2.7661Koordenatuak: 49° 49′ 27″ N, 2° 45′ 58″ E / 49.8242°N,2.7661°E / 49.8242; 2.7661\nHerleville, Chaulnes, Chilly, Framerville-Rainecourt, Maucourt, Méharicourt, Rosières-en-Santerre, Vauvillers eta Vermandovillers\n220 (%49.1) 222 (%49.6)\n2007an Lihons udalerrian erroldatutako biztanleak 383 ziren. Familiak 152 ziren, horien artean 40 pertsona bakarrekoak ziren (20 bakarrik bizi ziren gizonak eta 20 bakarrik bizi ziren emakumeak), 44 seme-alabarik gabeko familiak ziren, 60 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 167 etxebizitza zeuden, 153 familiaren etxebizitza nagusia ziren, 11 bigarren erresidentzia ziren eta 3 hutsik zeuden. 165 etxeak ziren eta 2 apartamentuak ziren. 153 etxebizitza nagusietatik 127 bere jabearen bizilekua ziren, 24 alokairuan okupaturik zeuden eta 2 doan lagata zeuden; 4 etxek bi gela zituzten, 28 etxek hiru zituzten, 49 etxek lau zituzten eta 72 etxek bost zituzten. 101 etxek euren parking plaza propioa zuten azpian. 69 etxetan ibilgailu bat zegoen eta 62 etxetan bat baino gehiago zituzten.\nLihons udalerriko biztanleria-piramidea 2009an .\n2007an lan egiteko adina zuten pertsonak 244 ziren, horien artean 182 aktiboak ziren eta 62 inaktiboak ziren. 182 pertsona aktiboetatik 159 lanean zeuden (93 gizon eta 66 emakume) eta 24 langabezian zeuden (7 gizon eta 17 emakume). 62 pertsona inaktiboetatik 14 erretiraturik zeuden, 22 ikasten zeuden eta 26 "bestelako inaktibo" gisa sailkaturik zeuden.\n2009an Lihons udalerrian 156 unitate fiskal zeuden, 380 pertsonek osaturik. Pertsona bakoitzeko diru-sarrera fiskalaren mediana urteko 14.930 euro zen.\n2007an zeuden 12 komertzioetatik, 4 erauzte enpresak ziren, 1 eraikuntza enpresa zen, 1 ibilgailuen saltze eta konpontze enpresa zen, 3 garraio enpresak ziren, 2 ostalaritza eta jatetxe enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 4 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 eraikuntza enpresa, 1 ile apaindegia eta 1 jatetxe.\n2000. urtean Lihons udalerrian 9 nekazaritza-ustiategi zeuden, 408 hektarea erabiltzen.\nAzken aldaketa 12 martxoa 2021(e)an, 09:30(e)tan\nOrriaren azken aldaketa: 12 martxoa 2021, 09:30.


Autentifikaziorik eza Honeywell-en IP-AK2-n | BCSC - Zibersegurtasun Euskal Zentroa\nAutentifikaziorik eza Honeywell-en IP-AK2-n\nIP-AK2 sarbide kontrolaren panela, 1.04.07 bertsioa eta lehenagokoak.\nMaxim Rupp ikertzaileak funtzio kritikoan autentifikaziorik eza erako ahultasun baten berri eman du. Hori baliatuz erasotzaile batek konfigurazio fitxategiak deskarga litzake autentifikaziorik gabeko URL baten bidez, konfigurazioa eta baimendutako bisitarien informazioa agerian utziz.\n1.04.15 bertsiora eguneratzea.\nKaltetutako gailuetan barneratutako web zerbitzaria baliatuz, autentifikaziorik gabeko urruneko erasotzaileek webaren konfigurazio datuak eskura litzakete. Ahultasun horretarako CVE-2019-13525 identifikatzailea erabili da.


Bilera irekia Eltzian — Oñatiko udala\nBilera irekia Eltzian\nIkasturte berriak erronka berri bat du: kudeaketa eredua definitzen hastea.\n2015-09-22T19:00:00+02:00 2015-09-22T19:00:00+02:00 2015-09-22T19:00:00+02:00\nNoiz 2015-09-22T19:00:00+02:00 2015-09-22T19:00:00+02:00 - 2015-09-22T20:00:00+02:00 2015-09-22T20:00:00+02:00\nNon Eltzian (ETEO eraikin zaharrean)\nEltzian ikasturte berriari hasiera eman diogu abuztuko oporren ostean.\nGogoraratuko duzuenez, urrats desberdinak eman ditugu egindako ibilbidean: egitasmoaren gizarteratzea, erradiografia (diagnostikoa), definizioa (proiektuaren oinarrien lanketa) eta azkenik adostutak oinarriak ardatz bezala izango zituen proiektu arkitektonikoa martxan jartzea. Egindako bidea ikasketa prozesu bat izan da guztiontzat.\nBilera hau ikasturteko lehen bilera irekia izango da. Bertara etortzeko gonbitea luzatu diegu bai orain arte eltzekide izan direnen guztiei (17 elkarte eta talde guztira), baita har beraien buruan Eltzian kokatzen duten talde guztiei ere (tartean musika taldeak ere bai) (beste 17).\nDeialdia irekia denez, egitasmo honekiko interesa duen edozein talde etor daiteke.\nBilera hau motorrak berotzeko bilera izango da, eta bertan, ikasturte berriko erronkak (kudeaketa ereduan adostasunetara iristea) eta egutegia zeintzuk diren azaldu, eta proiektu arkitektonikoaren emaitzak aurkeztuko dira.\nJakin, kudeaketa eredua lantzeko 3 saio aurreikusten direla. Datak iada zehaztuta daude: urriak 24, azaroak 21 eta abenduak 12.


Pogrom - Wikipedia, entziklopedia askea.\nPogrom (errusieraz погром, suntsipena) talde etniko, erlijioso edo dena delako baten aurka, gehienetan gobernuaren baimenaz, egiten den eraso bortitza da, hilketak eta ondasunen txikizioa eta arpilatzea barne. Historian zehar, judu-komunitatearen aurkako erasoak izendatzeko erabili izan da hitza.\nJekaterinoslaveko pogromaren biktima juduak, 1905ean\nPogrom deitutako lehenengo eraso oldea Errusiar Inperioan gertatu zen, 1881 eta 1884 artean. 1881ean Alexandro II.a Errusiakoa San Petersburgon asasinatua izan zelarik, errudunak juduak zirelako zurrumurrua zabaldu zen eta, jarraian, Inperioaren hego-mendebaldean (egungo Ukraina, Polonia eta Moldavia) juduen aurkako bortizkeria hedatu zen: anitz hilketa, bortxaketak gertatu ziren eta milaka etxe suntsitu. Bitartean, agintariek ezer gutxi egin zuten erasoak geldiarazteko; are gehiago, pogromak juduen eskubideak murrizteko baliatu zituzten. 1903 eta 1906 artean beste pogrom olde bat izan zen, garrantzitsuena Chisinaun 1903ko apirilaren 6an. Jazarpen horien beste ondorio bat emigrazioa izan zen: 1880 eta 1920 artean, Errusiar Inperioko bi miloi juduk Ameriketako Estatu Batuetara alde egin zuten.\n1917ko Errusiar Iraultzan eta ondoko Gerra Zibilean (1918-1921) ere hainbat pogrom izan zen. Judu aberatsek boltxebiken erasoak pairatu zituzten eta iraultzaren aldeko juduek, berriz, Armada Zuriaren errepresioa.\nAntisemitismoaren historian pogrom hitza judu-komunitatearen aurkako edozein eraso izendatzeko erabiltzen da. Errate baterako, 1938ko azaroaren 9an, Alemanian eta Austrian gertatu zen Kristal hautsien gaua, Kristallnacht edo Pogromnacht izenez ezagutzen da. Era berean, pogromtzat hartzen dira, Izurri Beltza sortzen zutela leporaturik, XIV. mendean juduek jasan zituzten erasoaldiak ere.\nBestalde, pogrom deitu izan zaie azken hamarkadetan gutxiengo erlijioso edo etnikoren aurka izan diren hainbat oldarraldiri.\nAzken aldaketa 28 azaroa 2019(e)an, 11:23(e)tan


ABENDATOKIREN ITXIERA SAIOA – ELKARTOKI\nHiru hilabetetan lan egin ostean, Abendatokiren lehenengo atalaren itxiera gertatu zen abenduaren 22an. Eraldaketaren atal bat jadanik dago eginda. JABETU eta ASMATU faseetan landutakoaren ondoriak atera ziren: alde batetik lasai egoteko eremuak nahi zuten ikasleek eta, bestetik, eta epe luzeari begira, perimetro esperimental bat sortzeko ideia atera zen. Leku honetan zertan jolastu klase bakoitzak erabakiko du hilabetero, jolas berritzaileak suspertzeko bide bezala.\nIdeia honen jatorria Naiara Palciosek egindako ariketa batean dago. Artistak normalean egiten ez diren hainbat jolas proposatu zituen eta oso era positiboan baloratu zen ekintza. Karratu esperimentalaren formatoarekin gainera, klaseek espazioa era kolektiboan kudeatzen ikasiko dute: jolasen inguruan ikerketak egin beharko dituzte, gainontzeko kideei azaldu eta adosten eta elkarpuntuak bilatzen ikasiko dute.\nPremisa hauekin eta mapa emozionala eta egindako inkestak eman zuten informazioarekin batera espazioak zeintzuk izango ziren adostu zen: boleibol zelaia (futbol zelaiaren ondoan dagoena eta oso erabilera eskasa duena, ikasleek gutxien baloratu izan zuten gunea) eta zuhaitzen inguruko gunea (hau guztiz ikusezina delako umeentzat).\nBoleibol zelaian etxetxo batzuk eraikitzea erabaki zen, izan ere, babestuta dagoen leku bat asko eskatu zen inkestetan eta, modu honetan lasai biltzeko aukera izango dute umeek. Hainbat egunetan zehar guraso bolondresak etxeak auzolanean eraiki zituzten euria eta hotzari aurre eginez.\nKarratu esperimentala ordea, ezin izan da oraindik margotu, izan ere, lurra guztiz lehor egon behar eta momentuz hau ez da gertatu. Karratuaren diseinua talde motorean landu da eta udaberria heltzen denean egingo da. Hala eta guztiz ere, honi lekua eskaini nahi izan genion itxieraren egunean eta sinbolikoki margotu zuten ikasleek klarionekin. Gainera, hiru dimentsioko izaera emateko gomak kokatu zituzten zuhaitzetatik hesietara.\nHemendik aurrera Abendatoki bizirik mantenduko da burutuko dituzten hainbat ekimenen bidez.


47. ALDIZKARIA - 2020ko martxoaren 9a\n43/2020 EBAZPENA, otsailaren 20koa, Hezkuntzako zuzendari nagusiak emana, zeinaren bidez dirulaguntza deialdi bat onesten baita desgaitasunari lotutako hezkuntza premia bereziak dituzten eskola adineko seme-alaben (3 eta 21 urte bitartekoak) familientzat, laguntza izan dezaten 2020ko Aste Santuko eta udako eskola oporraldietan hezkuntza jardueretan izena emateagatik eta parte hartzeagatik sortzen zaizkien gastuak ordaintzeko, izan administrazio publikoek antolatuak, izan irabazi asmorik gabeko erakunde pribatuek antolatuak. DDBN identifikazioa: 496959.\n2020ko ekitaldirako Nafarroako Aurrekontu Orokorretan, “Oporraldiko eskolara joateko laguntzak desgaitasuna duten ikasleentzat” izeneko 420002 42770 4809 322402 partida dago.\nDeialdi honen helburua da aukera berdintasunaren printzipioa sustatzen laguntzea, honelako laguntzak ematea bitartekorik eraginkorrenetako bat baita printzipio hori gauzatzeko.\nInklusio, Berdintasun eta Bizikidetza Zerbitzuak, aurkeztu duen txostenean, proposatu du dirulaguntza deialdi bat onets dadila desgaitasunari lotutako hezkuntza premia bereziak dituzten eskola adineko seme-alaben (3 eta 21 urte bitartekoak) familientzat, laguntza izan dezaten 2020ko Aste Santuko eta udako eskola oporraldietan hezkuntza jardueretan izena emateagatik eta parte hartzeagatik sortzen zaizkien gastuak ordaintzeko, izan administrazio publikoek antolatuak, izan erakunde pribatuek antolatuak.\n1. Dirulaguntza deialdi bat onestea desgaitasunari lotutako hezkuntza premia bereziak dituzten eskola adineko seme-alaben (3 eta 21 urte bitartekoak) familientzat, laguntza izan dezaten 2020ko Aste Santuko eta udako eskola oporraldietan hezkuntza jardueretan izena emateagatik eta parte hartzeagatik sortzen zaizkien gastuak ordaintzeko, izan administrazio publikoek antolatuak, izan irabazi asmorik gabeko erakunde pribatuek antolatuak, I. eranskineko oinarriekin bat.\n2. Gehienez 50.000 euroko gastua baimentzea, 2020ra luzatutako 2019ko gastu aurrekontuko “Oporraldiko eskolara joateko laguntzak desgaitasuna duten ikasleentzat” izeneko 420002 42770 4809 322402 partidaren kargura.\n3. Ebazpen hau eta eranskina Nafarroako Aldizkari Ofizialean argitaratzea.\n4. Ebazpen hau igortzea Hezkuntza Departamentuan dagoen kontu-hartzailetza delegatura, Inklusio, Berdintasun eta Bizikidetza Zerbitzura, Inklusio Atalera, Aurrekontuen eta Kudeaketa Ekonomikoaren Atalera, Kudeaketa Ekonomikoaren Bulegora, Eskolatze Bulegora, Beka Bulegora, Nafarroako Hezkuntza Bereziko Baliabideen Zentrora eta Hezkuntza Departamentuko Argibide eta Agiri Bulegora, behar diren ondorioak izan ditzan.\nIruñean, 2020ko otsailaren 20an.–Hezkuntzako zuzendari nagusia, Gil Sevillano González.\nLehen oinarria.–Laguntzaren xedea.\nDeialdi honen xedea da seme-alabak eskola adinean dauzkaten familiendako laguntza ekonomikoak arautzea laguntza izan dezaten 2020ko Aste Santuko eta udako eskola oporraldietan hezkuntza jardueretan izena emateagatik sortzen zaizkien gastuak ordaintzeko, izan administrazio publikoek antolatuak, izan irabazi asmorik gabeko erakunde pribatuek antolatuak.\nBigarren oinarria.–Irabazi asmorik gabeko elkarte eta erakunde pribatuen betebeharrak.\nHezkuntza jarduera bat irabazi asmorik gabeko elkarte edo erakunde pribatu batek antolatzen duela jotzeko, beharrezkoa izanen da erakundea edo elkartea horretarako dagoen erregistroan izena emanda egotea.\nHirugarren oinarria.–Hezkuntza jardueratzat hartzeko baldintzak eta baztertzeko irizpideak.\nDesgaitasunari lotutako hezkuntza premia bereziak dauzkaten pertsonen garapen osoa errazten duten jarduerak hartuko dira hezkuntza jardueratzat, eta beren ezaugarri nagusia izanen da pertsona horien autonomia, bizi kalitatea eta gizarte inklusioa hobetzea.\nKasu guztietan justifikatu beharko da, deialdi honetan aipatzen diren dokumentuen bidez.\nKanpoan gelditzen dira, espresuki:\n–Banakako tratamendu hauek: logopedia, psikoterapia, psikomotrizitatea, fisioterapia, optometria edo eskolaz kanpoko beste hainbat tratamendu.\nLaugarren oinarria.–Onuradunek bete beharreko baldintzak.\n–Hiru eta hogeita bat urte bitarteko ikasleak izatea (urteak 2020ko abenduaren 31rako beteak izan behar dituzte) eta eskolaturik egotea.\n–Desgaitasunaren egiaztagiria izatea edo EDUCAn erroldatua egotea hezkuntza premia bereziak izateagatik (desgaitasunari lotutako ardatzarekin), edo hori berresteko edo baztertzeko prozesu diagnostiko batean egotea.\n–Horretarako prestakuntza duen profesional batek adierazi izana komeni dela ikaslea udako oporraldiko hezkuntza jarduerara joatea.\n–Dirulaguntzei buruzko azaroaren 9ko 11/2005 Foru Legearen 13. artikuluan ezarritako debeku egoeretako batean ere ez egotea.\nBosgarren oinarria.–Aurkeztu beharreko eskaera eta agiriak.\n1. www.nafarroa.eus webgunean dagoen eskaera eredua bete beharko da (online eskaera). Kredentzial hauen bidezko identifikazioak ematen du hartarako sarbidea: NANa + Nafarroako Zerga Ogasuneko PINa edo, bestela, erabiltzaile ziurtagiria (ziurtagiri digitala edo NAN elektronikoa).\nLaguntza eskaera aurkezteak berekin dakar hezkuntza administrazioei baimena ematea beste administrazio publiko batzuei edo edozein erakunderi informazioa eskatzeko, beka eskaera ebazteko beharrezkoak diren datu guztiak zehaztu, ezagutu eta egiazta ditzaten (identifikazio datuak, inguruabar pertsonalak, akademikoak eta familiakoak, eta errentari eta ondareari buruzko datuak).\nInprimaki horietan jarritako datu pertsonalak, eta laguntzak emateko eskatzen diren gainerako agiriak, Inklusio, Berdintasun eta Bizikidetza Zerbitzuaren ardurapeko fitxategi automatizatu batean sartuko dira.\nAipatu unitate organiko horrek aukera izanen du, edozein unetan, fitxategi horretan jasotako datuak eskuratzeko, benetakoak direla egiaztatze aldera.\nHezkuntza Departamentuak familia unitateko kide konputagarrien datu ekonomikoak eta finantzarioak eskura ditzake Ogasun Departamentutik, transmisio elektronikoz, paperean edo euskarri informatikoan, betebehar ekonomikoen gaineko ezagutza osatzeko.\nDatu guztiak Datu Pertsonalak Babesteko eta Eskubide Digitalak Bermatzeko abenduaren 5eko 3/2018 Lege Organikoan xedatutakoaren arabera tratatuko dira.\nEskaera bete eta ezarritako prozedura telematikoaren bidez igorri ondoren, aurkeztuta eta sinatuta geldituko da, ondorio guztietarako, eta ez da beharrezkoa izanen eskaera eredu hori (PDF fitxategia) paperean inprimatzea, ezta fisikoki inon aurkeztea ere.\nEz dira kontuan hartuko ezarritako aurkezpen prozesua betetzen ez duten eskaerak, telematika bidez beteta badaude ere.\nLaguntza aurkez daiteke, halaber, Administrazio Publikoen Administrazio Prozedura Erkideari buruzko urriaren 1eko 39/2015 Legearen 16.4 artikuluan ezarritako bideetako edozein baliatuz, paperean. Eskaera posta bulego batean aurkezten bada, gutun azal ireki batean aurkeztuko da, postako langileek eskabideari data eta zigilua jar diezazkioten, ziurtatu eta Hezkuntza Departamentuko Erregistrora igorri baino lehen.\nEdozein dela ere aurkezteko erabili den bidea, eskatzailearen eta ez beste inoren ardura da eskaera behar bezala betetzea eta epe barruan aurkeztea.\nEskaera aurkezteko 20 egun balioduneko epea izanen da kasu guztietan, deialdi hau Nafarroako Aldizkari Ofizialean argitaratu eta biharamunetik hasita, eta epe hori ezin izanen da luzatu.\nEskaerarekin batera, jatorrizko dokumentuak aurkeztuko dira, kalitate egokian eskaneatuta, ongi irakurtzeko moduan.\n2. Laguntzen eskaerei agiri hauek erantsi behar zaizkie, ongi irakurtzeko moduan:\n–Eskatzailearen (aita/ama/legezko tutorea) NANaren fotokopia. NANik edo AIZrik ez duten eskatzaileen kasuan, pasaportearen fotokopia.\n–Familia liburu osoaren fotokopia. Ikaslearen gurasoak bereizirik edo dibortziaturik baldin badaude edo tutoreak baldin badauzka, ikaslea eskaera egin duenaren mende dagoela ziurtatzen duen agiria erantsiko zaio. Dibortzio kasuetan, edo zaintza guraso bakar bati dagokionean, dibortzioaren epaia. Tutorea edo legezko beste ordezkari bat izanez gero, horren frogagiria.\n–Desgaitasunaren ziurtagiriaren edo orientatzailearen ziurtagiriaren fotokopia (bigarren kasuan, EDUCAren barrenean zein ardatzetan erroldatua dagoen adierazita), edo txosten medikoa, irizpen klinikoa edo susmo diagnostikoa azaltzen duena.\n–Profesional akreditatu baten ziurtagiria, hezkuntza jarduera komenigarria dela dioena eta haren helburuak adierazten dituena (II. eranskina).\n–Ikaslea hezkuntza jardueran parte hartu baino lehenagoko bi urteetan Nafarroako Foru Komunitatean bizi izan dela frogatzen duen egiaztagiri ofiziala (erroldatzea).\n–Eskatzailearen familia unitateko kideek 2018an aurkezturiko pertsona fisikoen errentaren gaineko zergaren aitorpenen fotokopia osoa. Zaintza partekatua denean, bi gurasoen aitorpenen fotokopia.\nEskatzailearen familia unitateak ez baldin badu egin 2018. urteari dagokion pertsona fisikoen errentaren gaineko zergaren aitorpena, legez beharturik ez dagoelako, honako hau erantsi beharko zaio eskabideari:\n1) Besteren konturako langileen, pentsiodunen edo langabeen kasuan, 2018. urtean izandako diru sarreren frogagiria, kasuan kasuko enpresak edo erakundeak egina.\n2) Enpresaburuen, nekazarien eta profesional liberalen kasuan, 2018. urtean izandako diru sarrera gordinen aitorpena.\nEdonola ere, eskatzen diren betebeharrak justifikatzeko beharrezkotzat jotzen diren agiri osagarriak eskatzen ahalko zaizkie eskatzaileei.\n–Ziurtapen ofizial baten fotokopia, deialdi honen 7.3 puntuan azaldutako egoeretako batean dagoela adierazteko.\n–Aitorpen bat (III. eranskina), adierazten duena eskatzailea ez dagoela onuradun izateko debeku egoeretako batean eta ez duela inolako dirulaguntzarik jaso eskaera honen xedearekin lotuta, izan beste administrazio publiko batek emana edo erakunde publiko, pribatu edo partikularren batek emana, estatuan nahiz nazioartean. Hori guztia, Dirulaguntzei buruzko azaroaren 9ko 11/2005 Foru Legearekin bat.\n2020ko abuztuaren 31tik irailaren 9ra bitartean, biak barne, honako hauek aurkeztu beharko dira:\n–Hezkuntza jarduerara joan dela eta ordainketa egin duela frogatzen duen ziurtagiria (IV. eranskina). Bertan adieraziko da kuotaren %100 ordaindu dela, eta datu hauek emanen dira, gutxienez:\nSemearen edo alabaren izena.\nHezkuntza jarduera antolatu duen entitatea edo pertsona.\nFamiliak guztira ordaindutako zenbatekoa.\n–Hezkuntza jarduera antolatu duen entitatearen ziurtagiria, jardueraren ezaugarriak azaltzen dituena: iraupen egunak, jardueren programa edo eskuorria.\nHalaber, irabazi asmorik gabeko entitate pribatuei eskatzen ahalko zaie beharrezkotzat jotzen den dokumentazio osagarria, eskatzen diren baldintzak justifikatze aldera.\nSeigarren oinarria.–Eskaerak aurkezteko modua, tokia eta epeak.\n6.1. Ebazpen honen bosgarren oinarrian ezarritako moduan, tokian eta epeetan aurkeztuko dira eskaerak.\n6.2. Hezkuntza jardueraren kostua ordaintzen duen gurasoak, tutoreak edo ikaslearen legezko ordezkariak eskatzen ahalko ditu deialdi honetan ezartzen diren laguntzak.\n6.3. Laguntza eskatzeak berekin dakar deialdi hau arautzen duten oinarriak onartzea.\nZazpigarren oinarria.–Eskaeren balorazioa.\n7.1. Eskaeren balorazioa honela eginen da:\na) Familiaren diru sarrera gordinak hartuko dira kontuan (zerga aitorpenaren 507 eta 8841 laukitxoen zenbatekoen batura, ken 511 laukitxoaren zenbatekoa), eta hortik ateratzen dena familia unitateko kideen artean zatituko da.\nb) Hori egiaztatzeko, familiako kideek 2018ko pertsona fisikoen errentaren gaineko zergaren aitorpenaren fotokopia aurkeztu beharko dute. Eskatzailearen familia unitateak ez baldin badu egin 2018. urteari dagokion pertsona fisikoen errentaren gaineko zergaren aitorpena, legez beharturik ez dagoelako, hori frogatzen duen dokumentazioa erantsi beharko dio eskabideari.\n7.2. Laguntzaren zenbatekoa kalkulatzeko, taula honetan adierazten den ehunekoa aplikatuko zaio justifikatzen den ordainketari, familia bakoitzaren per capita errentaren arabera (PCE), baremo ekonomiko honi segituz:\n–PCE < 5.000 euro: %90.\n–PCE 5.001 eurotik 8.000 eurora bitarte: %80.\n–PCE 8.001 eurotik 10.000 eurora bitarte: %70.\n–PCE 10.001 eurotik 15.000 eurora bitarte: %60.\n–PCE 15.001 eurotik 20.000 eurora bitarte: %55.\n–PCE > 20.000 euro: %50.\n7.3. Dirulaguntza jasotzeko orduan berdintasuna bermatzearren, egindako gastuaren hainbanaketa egin aurretik, %5eko igoera aplikatuko da honako egoera hauetako bat edo gehiago gertatzen badira:\n–Familia ugaria edo guraso bakarrekoa. Hori frogatzeko, familia ugariaren tituluaren fotokopia edo guraso bakarreko familia izatearen ziurtagiria aurkeztu beharko da, hurrenez hurren.\n–Parte hartzaileaz aparte, %33ko edo hortik gorako desgaitasun aitortua duen seme edo alabaren bat izatea. Minusbaliotasuna izatearen ziurtagiri bidez frogatuko da.\n–Errenta bermatua jasotzen duen familia. Errenta bermatua ematen duen ebazpenaren bidez frogatuko da.\n–Eskatzailea genero indarkeriaren biktima izatea. Genero indarkeriaren biktima izatearen ziurtagiri bidez frogatuko da. Nafarroako Berdintasunerako Institutuak edo Nafarroako Delituen Biktimen Arretarako Bulegoak emanen dute ziurtagiri hori.\n7.4. Dirulaguntzaren zenbatekoa kalkulatzeko, onuradun bakoitzaren inskripzioaren kostuari begiratuko zaio, xede bererako jasotako beste laguntza batzuk deskontatu eta gero, halakorik bada.\n7.5. Eskatutako zenbatekoen baturak dagoen aurrekontu erabilgarria gainditzen badu, dirua hainbanatu eginen da, eskatzaile bakoitzak egindako gastuaren gaineko portzentaje bera jaso dezan.\nZortzigarren oinarria.–Organo eskudunak.\n8.1. Hezkuntzako zuzendari nagusiaren ebazpenaren bidez emanen dira desgaitasunari lotutako hezkuntza premia bereziak dituzten eskola adineko seme-alaben (3 eta 21 urte bitartekoak) familiendako laguntza ekonomikoak, 2020ko Aste Santuko eta udako eskola oporraldietan hezkuntza jardueretan izena emateagatik eta parte hartzeagatik sortzen zaizkien gastuak ordaintzeko, izan administrazio publikoek antolatuak, izan irabazi asmorik gabeko erakunde pribatuek antolatuak, Inklusio, Berdintasun eta Bizikidetza Zerbitzuko zuzendariak hala proposaturik, ebaluazio batzordeak egiten duen txostenaren arabera.\nBatzorde horrek kide hauek izanen ditu:\na) Inklusio Ataleko burua.\nb) Orientazio Bulegoko burua.\nc) Hezkuntza Premien Bulegoko burua.\nd) Nafarroako Hezkuntza Bereziko Baliabideen Zentroko zuzendaria.\ne) Komunitatearentzako Zerbitzuetako irakasle bat, Nafarroako Hezkuntza Bereziko Baliabideen Zentroari atxikia.\nf) Hezkuntza Departamentuko Idazkaritza Tekniko Nagusiko APT bat (arlo juridikoa).\nBederatzigarren oinarria.–Prozedura eta erreklamazioak.\n9.1. Eskaeren balorazioa egin eta gero, Hezkuntzako zuzendari nagusiak, Inklusio, Berdintasun eta Bizikidetza Zerbitzuko zuzendariak proposaturik, ebazpen baten bidez onetsiko du emandako eta ukatutako laguntzen behin-behineko zerrenda. Ebazpen hori Nafarroako Gobernuaren webgunean argitaratuko da, jakinarazpen ondorioetarako, eta eskatzaileei posta elektronikoaren bidez jakinaraziko zaie, informazioaren ondorioetarako.\n9.2. Zuzenketak eta erreklamazioak.\n9.2.1. Ebaluazio batzordeak hala erabakitzen duenean, interesdunei eskatuko zaizkie beharrezkotzat jotzen diren zuzenketak, eta behar den dokumentazioa aurkezteko 10 egun balioduneko epea emanen zaie, behin-behineko ebazpena Nafarroako Gobernuaren webgunean argitaratu eta biharamunetik hasita. Bestela, eskaerak bertan behera gelditu direla ulertuko da.\n9.2.2 Behin-behineko balorazioarekin ados ez dauden eskatzaileek espedienteak berrikus ditzala eskatzen ahalko diote Hezkuntza Departamentuko Inklusio Atalari. Horretarako, 10 egun balioduneko epea izanen da alegazioak egiteko, behin-behineko ebazpena Nafarroako Gobernuaren webgunean argitaratu eta biharamunetik hasita.\n9.2.3. Zuzenketak eta erreklamazioak Hezkuntza Departamentuko erregistroan aurkeztuko dira, edo Administrazio Publikoen Administrazio Prozedura Erkideari buruzko urriaren 1eko 39/2015 Legearen 16.4 artikuluan aipatzen diren bitartekoetako bat erabiliz.\n9.3. Ondoren, Hezkuntzako zuzendari nagusiak, Inklusio, Berdintasun eta Bizikidetza Zerbitzuko zuzendariak proposatuta, ebazpen baten bidez onetsiko du emandako eta ukatutako laguntzen behin betiko zerrenda, bai eta aurkeztutako eta baietsitako erreklamazioen eta zuzenketen ondorioz egiten diren aldaketak ere. Ebazpena Nafarroako Gobernuaren webgunean emanen da argitara, jakinarazpen ondorioetarako. Laguntzen behin betiko zerrenda posta elektronikoaren bidez jakinaraziko zaie eskatzaileei, informazioaren ondorioetarako.\n9.4. Emandako eta ukatutako laguntzen behin betiko zerrenda onesten duen ebazpenaren kontra, gora jotzeko errekurtsoa jartzen ahal da, Hezkuntzako kontseilariari zuzendua, argitaratu eta biharamunetik hilabeteko epean.\nLaguntza hauek bateragarriak dira bestelako dirulaguntza edo laguntzekin, baina ematen den guztirako zenbatekoak ez du inoiz gaindituko familiak edo legezko tutoreak ordaindu beharreko hezkuntza jardueraren guztirako kostua.\nHamaikagarren oinarria.–Eskatzaileen betebeharrak.\nEskatzaileek erantzukizunpeko adierazpen bat aurkeztu beharko dute (III. eranskina), xede bererako beste laguntzaren bat jaso duten ala ez adierazteko. Jasoz gero, haren zenbatekoa ere aipatu beharko dute.\nHorren ondotik laguntzaren bat jasotzen bada, laguntza eman dela jakin eta 15 egun naturaleko epean komunikatu beharko da.\nHalaber, eskatzaileek Dirulaguntzei buruzko azaroaren 9ko 11/2005 Foru Legean aipatzen diren gainerako betebeharrak bete beharko dituzte.\nLaguntzak kobratzeko, onuradunek justifikatu beharko dute, alde batetik, hezkuntza jarduerara joan direla, eta, bestetik, ordainketa egin dutela, deialdi honen IV. eranskina aurkeztuz 2020ko abuztuaren 31tik irailaren 9ra, biak barne.\nHamahirugarren oinarria.–Dirulaguntzaren ordainketa.\nOrdainketa bakarra eginen da, laguntza emateko eta ordaintzeko ebazpena eman ondoan.\nHartutako zenbatekoa itzuli beharko da, osorik edo partez, baldin laguntza emateko ezarritako baldintzak betetzen ez badira, Dirulaguntzei buruzko azaroaren 9ko 11/2005 Foru Legearen 35. artikuluan aipatzen diren zergatikoak gertatzen badira edo deialdi honetan berariaz aipatzen diren betebeharrak betetzen ez badira.\nLegez ezarritako kasuetan eta, bereziki, xede bererako beste dirulaguntzaren bat kobratzeagatik tratamenduaren kostua gainditu duela komunikatzen ez den kasuetan, kostu horren gainetiko diru zenbatekoa itzultzeko eskatuko da, eta berandutze interesa ere bai, hain zuzen ere dirulaguntza ordaintzen denetik itzuli beharraren gaineko ebazpena eman arte sortutakoa.\nHamabosgarren oinarria.–Arau hausteak eta zehapenak.\nDirulaguntzei buruzko Foru Legearen 42. artikuluan eta hurrengoetan dirulaguntzen arloko arau hauste administratiboei buruz ezarritako zehapen araubidearen mende egonen dira deialdi honetan aurreikusitako dirulaguntzak eskatzen dituztenak, eta haietan ezarritako erantzukizunak izanen dituzte.\nDirulaguntzen arloko zehapenak erregelamenduz zehazten den prozeduraren bidez ezarriko dira, eta, halakorik ezean, Administrazio Publikoen Administrazio Prozedura Erkideari buruzko urriaren 1eko 39/2015 Legean xedatutakoari jarraituko zaio.\nHamaseigarren oinarria.–Aplikatu beharreko arauak.\nDeialdi honen eta oinarrien aurka gora jotzeko errekurtsoa jar daiteke, Hezkuntzako kontseilariari zuzendua, hilabeteko epean, Nafarroako Aldizkari Ofizialean argitaratu eta hurrengo egunetik aurrera zenbatzen hasita.\nIragarkiaren kodea: F2002857


Elkano Fundazioa – Euskal Herriko zerua miniaturan\nEuskal Herriko zerua miniaturan\n16 UZT, 2021\nMunduari egindako lehen itzuliaren 500. urteurrenarekin bat eginez, Aranzadi Zientzia Elkarteak, Elkano Fundazioa eta Kutxa Fundazioarekin lankidetzan, Euskal Herriko zeruaren lehen planisferioa aurkeztudu, 43º-ko ipar latitudean kokatua eta oso-osorik euskaraz idatzia.\nBerria egunkariarekin eta liburu dendetan eskuratu ahal izango da.\nJuan Sebastian Elkano euskal itsasgizonak 1522an amaitu zuen Lurrari egindako lehen zirkunbalazioa. XVI. mendeko nabigatzaile haiek lotura handia zuten astronomiarekin; izan ere, bidaia handi haietan orientatu ahal izateko, izarrak ezagutu behar zituzten. Horretarako, hainbat tresna erabiltzen zuten, astrolabioa eta itsasorratza, adibidez.\nGaur egun, berriz, planisferioak erabiltzen dira gaueko gure zerua ezagutu eta zeruko mugimenduak ulertzeko. Eta munduari egindako lehen itzuliaren 500. urteurrenarekin bat eginez, Aranzadi Zientzia Elkarteak, Elkano Fundazioarekin batera eta Kutxa Fundazioaren finantzaketarekin, Euskal Herriko zeruaren lehen planisferio hau sortu du, 43º-ko ipar latitudean kokatua eta oso-osorik euskaraz idatzia.\nPlanisferio bat plano batean proiektatutako zeru sabai bateko izarren mapa bat da, konstelazioak eta izarrak ezagutzeko erabiltzen dena. Hala, Euskal Herriko zeruko izar guztiak identifikatu daitezke, baina baita beste hiri batzuetatik ikusten direnak ere: Madril, Paris, Londres, Erroma, New York, Vancouver, Jerusalem, Beijing, Tbilisi, Sapporo eta beste batzuk. Izan ere, horiek guztiak paralelo berean daude eta.\nPlanisferioaren aurkezpen ekitaldia gaur goizen izan da, Getarian. Bertan, Aranzadi Elkarteko Astronomia saileko zuzendari Virginia Gaciak adierazu du bere taldeak inoiz esku artean izan duen asmo handieneko proiektua izan dela: “Honen moduko planisferio bat egin beharra zegoela ikusten genuen, halakorik ez baitzegoen gure paraleloan eta gure hizkuntzan”.\nElkano Fundazioko proiektuen koordinatzaile Rafa Zulaikak esan duenez “mundubiraren urtemugaren motibaziotik sortu zen Aranzadirekin daukagun elkarlana, eta ezagutza berria sortu eta lankidetza sareen bidez gizarteari zabaltzea da gure xedea”.\nGaur bertatik, planisferioa Berria egunkariarekin batera banatuko da, prezio berezian BERRIAlagunentzat. Datorren astelehenetik aurrera liburu dendetan ere eskuragarri izango da.


Jokoak Best emaitzarik of blokeak mugitzen doan\nJokoak Best emaitzarik of blokeak mugitzen\nklasiko Sokoban, oraingoan Ekialde estilo batekin bertsio berri bat duzu aurretik. Joko pantailan zehar mugitzen da protagonista blokeak mugitu eta leku horietako bakoitzean kolore. Kontuz edozein mugimendu, misstep bat egin eta agian atzera bueltarik ez eta maila berrabiarazi behar duzu aurretik.\nduten puzzle plataforma bat, azken finean, joko bat, hori ezin boredom iota bat izan uztartzen joko bat duzu hau. lauki urdina mugitu da lortzeko zirkulu gorria heltzea eta askatu du hutsik egin behar duzu. Lehenengo mailak oso sinpleak dira, ondoren, joan gero eta konplikatua apur bat gehiago.\nMistoa World: Magic Night Mobil\nLau joko modu desberdinak behar duzu. Classic: non duzu bloke guztiak kentzeko kolore talde arabera. Erlojupekoan: Modu honetan aurretik denbora agortu kubo guztiak desagerrarazi behar duzu. Estrategia: egin kubo guztiak ahalik eta azkar desagertzen dira, dute biderkatu eta azkenik ari delako Puzzle: Erabili zure kontuan, eta logika kubo guztiak desagertu egiten dira. Aukeratu denbora handi bat izango duzu aukeratu duzun modua.\nZure eskuetan duzun joko ospetsuaren beste bertsio bat da Arkanoid bat kontsola klasiko eta makinak da. Pantailan zehar mugitu baloia errebote eta ikusiko duzu adreilu guztiak suntsitzeko. Begiratu ondo adreilu batzuk erortzen diren hobariak at, sari batzuk zuretzat ona, baina agian beste batzuk, beraz, ez da izan, beraz, oso garrantzitsua da, eta hori ona eta zein txarra gogoratzeko.\nKoloretako bloke kentzeko eta deskubritzen Pokemon pertsonaia hori puzzle atzean ezkutatuta.\nSudoku eta Tetris arteko jokoa oso addictive nahasketa. Bederatzi erantsi behar duzu horizontalki edo bertikalki beraz fitxetara joan desagertzen. Horiek saihesteko goiko iritsi behar duzu.\nPantailak duzu betez marrazkiak espazioaren blokeak. Irudiak berdin blokeatzen da pantaila betetzerik saihesteko multzoak kendu behar duzu.\nHiru kolore bereko piezak lotzen eta urratsak desblokeatzeko puntu ezkutuko hitza ezagutzeko.\nGet nahikoa maila bat koloretako fitxak suntsitu.\nGozokiak mantentzeko errepidean zapore bereko hiru lotzen dituen amaiera iritsi behar duzu.


Covid-19: Immunitate karneta edo aplikazioa - Sustatu.eus - Teknologia albisteak\n2020-10-28 : 10:50\nTtap agerkari-aplikaziorako audio fitxategi gisa grabatu nuen hau, eta urriaren 23ko alean argitaratu zen. Hona testu moduan: Covid gaitza gainditu dutenen erregistrorik ez dugu, ezta bakoitzak noiz zein test izan duen. Pribazitatearen urraketaren mamuarekin, baliagarria izan zitekeen tresna bat demonizatu dugu. Eta gaiak merezi du eztabaidatxo bat gutxienez, aukera deblauki baztertu aurretik.\nHego Euskal Herriko hedabideen jardunean, Madrilek duen pisua izugarria da. Covid albisteetan ere, gehiago entzuten dugu zer den Espainiako hiriburuan, gure inguruan baino. Eskandaluzko albisteak, sarri, egia baita Madrilen pandemiak oso gogor jo duela, eta egia delako baita ere agintari lotsa gutxikoak daudela...\nMadrilgo erkidegoko presidenteak, Isabel Diaz Ayusok, kirtenkeria ugari bota du, eta ekintza efektiborako urrats gutxi hartu, ez bada aliatu dituen osasun-negozioetako marrazoen bitartez. Sistema publikoa marrazoen mesedetan desegin ondoren... egiazki, marrazoetara jo beharra dago gero zerbitzu publikoen hutsunea betetzekotan. Desastrea biribila da, baina negozioa are gehiago, esferikoa!\nHala ere, duela hilabete batzuk, ideia bat proposatu zuen Diaz Ayusok, bere gobernuko sozioek ere errefusatu eta kondenatu behar izan zutena: immunitate karneta ezar zitekeela, Covid test desberdinen erregistroarekin, edo gaixotasuna gainditu izanaren ziurtagiriarekin.\nPribazitatea bortxatzea zelakoan, kritikak alde guztietatik. Berehala lurperatu zuten ideia.\nIgarotzen dira asteak, eta milaka lagun sendatzen dira eta antigorputzekin geratu (hilabete batzuetarako baliagarri, ebidentzia guztien arabera, nahiz eta mundu osoan aurkitu izan diren bizpahiru kasu ber-infekzioarenak), dozenaka mila test egiten ditugu, populazioaren %5 edo %10 akaso antigorputzekin dabil kaletik, gaixotasunetik libre... Baina ez dago erregistrorik, ez dakigu nor den, nor garen, ez dago kontrolik.\nPopulazioaren % inportante bat, eta osasungintza eta asistentziako langileak asko, identifikatuta egon zitezkeen segurtasun agiri batekin. Baina ez dugu nahi. Zaharretxeetan bisitan sartzeko aukera seguru bat izan zitekeen askorentzat, baina hortxe gaude, nor sartu nor ez sartu ez dakigula, eta berriro ere nagusienen artean agerraldiak eragiten.\nHalako karnet edo aplikazio batek tentazioak ere sor zitzakeen: kode berdea edukitzeak lana edo mugimendu askatasuna eman diezazuke, eta hortaz, diskriminazio faktore bat ezartzeaz gain, tentazio bat ere pizten da immunitatea lortzeko nahita zeure burua kutsatuz.\nOker posible horiek oso errealak izan daitezke, baina onura posibleekin balantzan jarri behar dira, eta mekanismoak asmatu. Gutxienez eztabaidaren mailan, eta ez orain arte egin dugun bezala, immunitate karnetaren ideia deblauki demonizatuz.\n(ilustrazioa Radar Covid aplikazioarena da, irudi huts gisa gehitua; izaera desberdineko beste zerbait da hemen aipatzen dudan aplikazio mota)


Pinuetan egindako lanen emaitzaz kexatu dira hainbat bizilagun - Leioa - Hiruka.eus\nPinuetan egindako lanen emaitzaz kexatu dira hainbat bizilagun\nUnai Brea 2019-07-11 15:44\nBizilagun baten etxetik hartutako irudia. @ LEIHOA.INFO\nUdalak Pinueta auzoan egindako aldaketak ez dira behar adinakoak, bertako hainbat herritarrek salatu duenez. Asfaltatze-lanak "adabakiak ipintzearen parekoak" izan direla adierazi dute, eta aparkalekuak kendu dizkietela gaineratu dute. Udalak bere webgunearen bidez eman zuen egindako lanen berri orain hiru egun.\nZenbait bizilagunen esanetan, "adar-jotzea" izan dira Leioako Udalak Larramendu eta Bizkaia kaleetan egindako lanak, leihoa.info atariak jaso duenez. Benetako asfaltatze baten ordez, zenbait lekutan breazko "adabaki txikiak" ipini besterik ez dutela egin adierazi dute auzotar horiek; "gainerakoa orain dela 35 urte bezala utzi dute". Pinuetan bizi pertsonak, Udalarentzat, "bigarren edo hirugarren mailako" herritarrak direla azpimarratu dute kexa zabaldu dutenek\nBeste kexa bat aparkalekuei dagokie: autoa uzteko leku ugari kendu dituztela salatu dute bizilagunek. Kopuru zehatza Udalaren beraren webgunean ikus daiteke: "Antolaketa berriarekin kale horietako aparkaleku kopurua murriztu egin da, honela, hain zuzen ere: 3 aparkaleku Bizkaia kalean eta 5 aparkaleku Larramendiko barruko plaza bakoitzean [hamar denera]". Aldaketen zergatia larrialdietako ibilgailuen irisgarritasun-arloko araudia bete eta pertsonen segurtasuna ziurtatzea dela azaldu du Udalak: "Badakigu auzoan aparkatzeko arazoak daudela, eta lekuak kentzeak ondorioak izango dituela, baina (...) indarrean dagoen arautegia bete behar dugu". Auzoaren antolamenduari "soluzio orokor" bat emateko lanean dagoela gehitu du Udalak.\nEH Bilduk, bere aldetik adierazi du 2017an onartu arren Pinuetako antolamendu-arazoak konpontzeko diru-kopuru bat bideratzea, erabaki horrek ez duela gerora gauzatzerik izan praktikan. Aurrekontu hori bere ekimenez onartu zela azpimartratu du koalizioak.\nIaz auzoa berrosatzeko ideia-lehiaketa iragarri zuen Udalak. Artean hirigintza-zinegotzia zen Iban Rodriguez gaur egungo alkateak esan zuenez, talde tekniko batek aztertuko zituen ideiak, haren bideragarritasunaz erabakitzeko, eta emaitza jende aurrean erakutsiko zuten. Hala ere, ez ziren zehaztu prozesu hori gauzatzeko epeak, leihoa.info-n irakur daitekeenez. "Udal Gobernu Taldeak ez die proposamenen gaineko informaziorik helarazi ez Pinuetako biztanleei ez Udalbatzako zinegotziei". Udalak 2018a iragarritakoaren arabera, 80.000 euro bideratuko ziren ideia-lehiaketatik ateratako proiektua aurrera ateratzeko.


Herritik, herriarentzat, eta alkate eta zinegotziek dantza herriari — dantzan.eus\nHemen zaude: Hasiera › Hemeroteka › Herritik, herriarentzat, eta alkate eta zinegotziek dantza herriari\nHerritik, herriarentzat, eta alkate eta zinegotziek dantza herriari\nHauteskundeak zirela medio berandu ekin badiote ere, besteetan baino lan gehiago eginez San Bartolome bezpera iritsi da, eta guztia gertu dago. Aurreko urteetan udalarekin zituzten desadostasunak zirela eta, jai programa alternatiboa aurkezten zuen Bartola Jai Batzordeak. Aurten, ordea, egitarau bateratua izango da. «Ondo dago hori, guztiok nahi baikenuen puntu honetara iritsi», aitortu digu Eider Ijurkok, bietan jardun izan duenak. Horren harira, udal talde berriak «normaltasuna» ekarri duelakoan dago, guztien parte-hartzea ahalbidetu baitu. «Udalak deialdiak egin baditu ere, herritarrak arduratu gara lanaz, eta kultura arloko zinegotzia ere gurekin izan da».\nJesus Peñagarikano alkatearen esanetan, herriko talde guztiek hartu dute parte, hogeitik gora, tartean dantza taldea, gastronomia zein merkataritza elkarteak, Bartola Jai Batzordea, Bai Euskal Herriari edo Aitor Esnaolaren Lagunak taldea -apirilaren 12an Legorretan atxilotu zuen Guardia Zibilak gazte hau-, besteak beste. Aurten teknikari eta zinegotziek zein Jai Batzordeak «izugarrizko lana» egin dute, eta zoriondu egin nahi izan ditu. «Azken batean, Udalak dirua jarri du, baina zein festa egin, zein ekitaldi antolatu... batzorde horrek erabaki du. (...) Orain gozatzeko garaia da, nahiz eta lan ere egin beharko den. Gozatu, beraz, baina izan ditzagun gogoan gozatzeko aukerarik izango ez dutenak».\nTxupinazoa Uzturpe ikastolak\nIbarra ia jai bezperara arte hutsik egon arren, joan den astebururako jende gehiena itzuli da herrira. Gaur eguerdian jaurtiko dute Uzturpe ikastolakoek jaiei hasiera emango dien suziria, eta gero Bartolaren jaitsiera izango da erraldoi, buruhandi, txaranga eta dultzaineroekin. Haur eta gaztetxoentzako bazkaria eta jokoak izango dira gero, eta Elkartasun Afariari egingo diote leku iluntzean, San Bartolome plazan. Zezensuzkoa, eta jarraian, Kantaflor taldearen emanaldia izango dira, eta azkenik Elepunto DJa, gauerdian hasita.\nIgandean ospatuko duten Kuadrillen Eguna ere berezia izango da, antolatzen duten 30. aldia baita. 1980. urtean, Ikastolako proiektua aurrera ateratzeko diru premian zebiltzanez jendeak txosnan lan egiten zuen. Horrek festarako denbora kentzen zien eta 1981eko jaietarako egun hau eranstea erabaki zuten, eurentzat izan zedin. 200 lagun inguru elkartu omen ziren, eta gaur egun 700etik gora batzen ditu bazkariak. Dena dela, goizeko kalejirara gazte gutxi agertzen omen da, bezperan parranda eginda-edo, eta arratsaldekoan ere tabernetara sakabanatzen omen dira.\nEgun hau, nola ez, kuadrillek antolatu dute. 16 urtetik gorako jendea arduratzen da antolakuntzaz, baina antolatzen hasi zirenak ere oraindik hori ari dira. Goizeko 09.00etan emango diote hasiera egunari, dultzaineroen dianekin. Eguerdian Bonberenea txarangarekin eta Giroarte dultzaineroekin kalejira egingo dute, eta 14.30ean elkarrekin bazkalduko dute Emeterio Arrese parkean. 18.00etan kuadrillen arteko jokoak izango dira, eta ostean Izer eta Alabier taldearekin erromeria izango da txosnagunean. Urtero lez, gauerdian `Piperra' erreko dute San Bartolome plazan bertaraino prozesioan joanda, eta Unsain Anaiak taldeak eskainitako dantzaldiarekin emango diote amaiera egunari.


Berriatua - Wikipedia, entziklopedia askea.\n(«Berriatúa» orritik birbideratua)\nBerriatua Bizkaiko ipar-ekialdeko udalerri bat da, kostaldekoa, Lea-Artibai eskualdekoa. 2016. urtean 1.216 biztanle zituen.\nJon Arriola Espilla (EH Bildu)\n43° 18′ 35″ N, 2° 28′ 02″ W / 43.309722222222°N,2.4672222222222°W / 43.309722222222; -2.4672222222222Koordenatuak: 43° 18′ 35″ N, 2° 28′ 02″ W / 43.309722222222°N,2.4672222222222°W / 43.309722222222; -2.4672222222222\n53 km Bilbora\n559 (%44.7) 686 (%54.8)\n% 82,42 (2011)\n% 6,24 (2011)\n% 7,65 (2013)\n% 87,98 (2010)\n% 71.43 (2016)\n2.2.1 Auzo eskolak\n7.2 Herriko taldeak\n7.4 Ondasun nabarmenak\n9 Berriatuar ospetsuak\nGogoan izatekoa da Berriatua izenaren bukaerako –a artikulua dela. Hortaz, herriaren izen osoa erabiltzean honakoa da bidea: Berriatua, Berriatuarekin, Berriatuan..., baina Berriatuko, Berriatutik, Berriatura...\nEra berean, izen honek bere azken –a galtzen du ondoan beste determinatzaile bat edo adjektiboa daramanean; adibidez: Berriatu maitea, Berriatu osoan, Gure Berriatu hau...\nUdalerriari Berritxu ere esaten zaio, lagunarteko hizkeran.\nIparraldean Kantauri itsasoa, hegoaldean Markina-Xemein, mendebaldean Mendexa eta Amoroto eta ekialdean Ondarroa eta Mutriku mugakide ditu.\nHerria honako auzoek osatzen dute: Asterrika, Erribera, Magdalena eta Merelludi\nArtibai ibaia Berriatuan\nAsterrika auzoak eskola bat eduki zuen. 1925eko otsailaren 4an zabaldu zuten. Diputazioak sortutakoa zen. Gela bakarra zeukan eta mistoa zen. Adin desberdinetako umeak batzen ziren bertan.\nMerelludi (Milloi) auzoan ere egon zen auzo eskola bat. Hara ere neska eta mutilak joaten ziren.\nBerriatuak azpiegitura hauek dauzka:\nOsasun zentroa eta botikina\nBerriatuaren gaineko aurreneko idatziak XIV. mendekoak dira. 1327an esaterako, Berriatuko elizatearen barruan Ondarroako hiribildua sortu zen. XV. Mendetik aurrera historia iskanbilatsua bizi izan zuen herriak, armategi bat baino gehiago baitzeuden bertako lurretan. Historikoki Gernikako juntetxeko 24. eserlekua dagokio Berriatuari.\nAranzibia eta Adan Yarzakoa familiek edukitako gatazkek eragina eduki zuten herrian. 1417. urtean, Mantxorako setioaren ondoren, bi familia hauek etsaitu egin ziren. Ondorioz, guda odoltsua gertatu zen Ondarroa eta Lekeitio artean, eta bertan hil ziren Adan Yarzakoaren bi seme eta Aranzibiaren beste bi seme sasiko.\n1443an Martin Ruiz Ganboakoak eraso egin zion Aranzibiako dorreari, Pedro Ortiz Aranzibiakoarekin etsaitu zelako, honek Ondarroatik bota zituelako haren ilobak. Ganboakoak 2.000 gerlari batu zituen eta Aranzibia dorretxea erre zuen, eta Pedro Ortiz hil zuten.\n1794ko abuztuaren 28an Berriatua eta Ondarroa erre zituzten tropa frantsesek.\n1956an sute batek udaletxea erre zuen.\n2019an Berriatuak 1.251 biztanle zituen. 65 urtetik gorako populazioa %21,9koa zen. Eta kanpoan jaiotako herritarren portzentaia %17,35ekoa zen.\nEustaten arabera, Berriatuak gainditu egiten du estatuko herrien etorkin kopuruaren media. Halako lau herri daude bakarrik EAEn.\nBerriatuan bizi diren kanpotarren artean, Senegalekoak dira nagusi (99 pertsona). 45 pertsona Espainiako estatuan jaioak dira. 23 Ekuadorrekoak eta 14 Paraguaikoak. Beste hainbat nazionalitate ere badaude, kopuru txikiagoan.\n2011ko maiatzaren 22ko hauteskundeetan Berriatua Bizi herri kandidaturak 548 boto (8 zinegotzi) lortu zituen eta EAJk 89 boto (zinegotzi 1). 2011ko ekainaren 11n Imanol Mugartegi Berriatuko alkate izendatu zuten, bigarrenez.\n2015eko udal hauteskundeetan EH Bilduko hautagaitzak irabazi zuen, Jon Arriola Espilla hautatua izan zela.\n338 (% 58,58)\n214 (% 37,09)\n89 (% 13,67)\n548 (% 84,18)\n3 (% 0,46)\n2019ko udal hauteskundeetan hauek izan ziren emaitzak: 355 boto EH Bildu koalizioak; 227 boto EAJ alderdiak; eta 2 boto PSE-EE alderdiak. Jon Arriola aukeratu zuten berriro alkate.\nBerriatuko Damiana Gojenola hiztunaren testigantza. Euskal Herriko Ahotsak proiekturako eginadako elkarrizketa, ahozko ondarea jaso eta zabaltzeko.\nBerriatuko euskara Mendebaleko euskara edo bizkaiera bertako euskalkia da eta Lea-Artibaiko euskaran dago katalogatuta. Herritarren %93tik gora euskaldunak dira bertan. UEMA elkartean sartuta dago Berriatua.\nGoikolau elkartea: 2012an sortu zuten herriko ondarea eta historia jaso, artxiboa sortu eta kultura eta euskara bultzatzeko.\nMaiatzak 9 : San Gregorio eguna\nEkainak 29: San Pedro eguna (herriko patroia)\nUztailak 22: Madalena auzoko jaiak\nAbuztuak 10: San Lorentzo, Asterrika auzoko jaiak\nIrailak 2: San Antolin, Merelludi auzoko jaiak\nIrailak 14: Aita Kurutz ermitako jaiak\nAzaroak 25: 1983ko desanexio urteurrena\nEtxepintxoa, fatxada margotua duen eraikina. XVIII. mendea.\nArantzibia dorretxea, gaur egungo eraikina XVI. mendekoa da.\nLekoia-Bekoa baserria. XVI. mendea.\nSan Pedro eliza: Lehenbiziko San Pedro eliza XII. mendean eraiki zuten orduko sendi ahaltsuek. 1588an berreraiki egin zen eta gaur egun duen berpizkunde garaiko estiloa eman zitzaion. Barruan nabarmenena egurrezko erretaula barrokoa da, bere zutabe salomondar eta guzti.\nHerrian hainbat burdinola zaharren arrastoak daude: Ugaitzaldean (500 urte inguru eduki ahal ditu), Obekola (gero errota bihurtutakoa).\nBerriatuko sektore ekonomiko nagusia industria da inongo zalantzarik gabe (%79,1); ondoren datoz zerbitzuak (% 18,3), eraikuntza (%1,3) eta lehen sektorea (%1,2).\nHerrian dagoen enpresa nagusia Cikautxo da, Mondragon korporazioan sartutako kooperatiba. Kautxuzko eta plastikozko osagaiak garatu eta ekoizten ditu.\n1972 hasi zen martxan kooperatiba hau. Ondarroako eta inguruetako hainbat gazteren proiektua izan zen. Gazte horietako batzuek Arrasateko kooperatibetan ikasten eta lan egiten zuten, eta hortik sortu zitzaien ideia: eskualdean ere kooperatibak sortzea. Euskadiko Kutxa izan zen lurrak erosteko dirua ipini zuena, eta hara joateko zubia ere enpresak egin behar izan zuen. 18 lagun hasi ziren lanean lehenengo urte hartan.\nGaur egun egoitza nagusia Berriatuan badauka ere, hainbat fabrika ditu munduko 8 herrialdetan (Espainian, Txekiar Errepublikan, Eslovakian, Errumanian, Estatu Batuetan, Mexikon, Txinan eta Indian), eta 3.000 pertsonatik gorako taldea dauka.\nBerriatuko beste kooperatiba bat ere garai berean sortu zen, eta antzeko kezkek bultzatuta. 1975ean eratu zen KIDE, nahiz eta 1979ra arte ez zen produzitzen hasi. Gardotza poligonoan kokatzen da egoitza nagusia, eta produkzio ordezkaritza dauka Shangain (Txina). Hotzarekin zerikusia duten ekipamenduak produzitzen ditu (panelak, ateak...). Mondragon korporazioko kide da.\nJuan Mugartegi (1933-2018), bertsolaria.\nJon Azpillaga (1935-2017), bertsolaria.\nJose Mari Arregi Laka, Altzu (1934-2020), bertsolaria.\nMikel Anjel Lertxundi (1951), eskultorea.\nFelix Espilla (1962), zesta puntako jokalaria.\nJagoba Arrasate (1978), futbolari ohia eta entrenatzailea.\nIon Ansotegi (1982), futbolari ohia eta entrenatzailea.\n↑ a b c Euskaltzaindia: 145. araua: Bizkaiko herri izendegia.\n↑ Rosana Goikoetxea, ‘Asterrikako eskola’, Ondarroa 2013, Ondarroako Historia Zaleak\n↑ «Imanol Mugartegi omendu du Berriatuko Udalak - Lea-Artibai eta Mutrikuko Hitza» Lea-Artibai eta Mutrikuko Hitza 2015-07-08 Noiz kontsultatua: 2020-07-04.\n↑ «Berriatua: Bilduk sei ordezkari lortu ditu, eta EAJk hiru, herri plataforma bako deialdian» Lea-Artibai eta Mutrikuko Hitza 2015-05-24 Noiz kontsultatua: 2020-07-04.\n↑ «Berriatuko eta inguruetako euskara - Ahotsak.eus» ahotsak.eus Noiz kontsultatua: 2018-06-27.\n↑ «Ahotsak.eus, Euskal Herriko hizkerak eta ahozko ondarea» www.ahotsak.eus Noiz kontsultatua: 2018-06-27.\n↑ «Lea-Artibaikoa - Ahotsak.eus» ahotsak.eus Noiz kontsultatua: 2018-06-27.\n↑ «Berriatua - Ahotsak.eus» ahotsak.eus Noiz kontsultatua: 2018-06-27.\n↑ «Etxepintxoa etxea. Ondarea. Euskal Ondare Kulturalaren Informazio Sistemaren hasiera orria» www.euskadi.eus Noiz kontsultatua: 2020-07-04.\n↑ «Lekoia Bekoa baserria. Ondarea. Euskal Ondare Kulturalaren Informazio Sistemaren hasiera orria» www.euskadi.eus Noiz kontsultatua: 2020-07-04.\n↑ http://www.berriatua.org/eu-ES/Turismoa/Zerikusi/Orrialdeak/Iglesiasyermitas.aspx[Betiko hautsitako esteka]\n↑ Ibai Muñiz (2007), Lea Artiba eskolatik eskualdera, Lea Artibai ikastetxea\nBerriatua Bizi webgunea\nBerriatuaz, Lea-Artibaiko Amankomunazgoaren webgunean.\nHerriko albisteak, 11 Barri agerkarian.\nLiburuak: Euskal Herriko bidaia-gida/Herriz herri/Berriatua\nAzken aldaketa 9 martxoa 2021(e)an, 16:40(e)tan\nOrriaren azken aldaketa: 9 martxoa 2021, 16:40.


Igartzan ez dugu berehala ahaztuko ! — dantzan.eus\nHemen zaude: Hasiera › Komunitatea › Aurtzaka dantza taldea › Igartzan ez dugu berehala ahaztuko !\n2010eko Irailak 11, egun ederra izan genuen Beasainen.\nLehenik eta behin, Igartzako inguru osoa estreinatu ahal izan genuen dantzaleku moduan: Zubia, Jauregia, Dolarea, Burdinola, Errota eta Ermita zaharberritzeko obrak eta lanak bukatu dira, eta distiratsu agertu zitzaizkigun gure dantza guztien lekuko.\nHonekin batera, egun berezi honi, deialdi berezia erantsi nahi izan genion. Dakigula, tradizioan etenaldirik ezagutu ez duen Ezpata-dantza zaharrenetakoa daukagu Beasainen: Loinazko San Martingoa, ezpata txikiekin bakarrik dantzatzen dena. Eta dakigula, ohikoa zen Beasainen inguruko dantzari iaionak ezpata txikiak dantzatzera gonbidatzea ospakizun berezietan. Honenbestez, Euskal Herriko Ezpata-dantza guztietako kapitain eta buruzagiei luzatu genien gonbidapena. Eta ia denak etorri zitzaizkigun. Beraz, eskerrik beroenak Arkaitz (Añorga), Beti Jai Alai (Bilbo), Duguna (Iruñea), Gure Kai (Deba), Gure Txokoa (Bera), Haritz (Elgoibar), Irrintzi (Zumarraga), Kezka (Eibar), Sustraiak (Legazpi), Udaberri (Tolosa) eta Urki (Andoain) dantza taldeei.\nBide batez, hemendik aurrera gure Kofradiako bereizgarri izango ditugun bandera eta paparreko dominak aurkeztu genituen.\nBidenabar, ospakizun honek eskaini zigun abagunea baliatu nahi izan genuen, gure dantza-zaletasuna eta Kofradia bera sustatu eta osatzeko ezinbestekoak gertatu zaizkigun lau pertsona Ohorezko kofradia-kide izendatzeko.\nLehenengo, orain 5 urte utzi gintuen Joxe Sarriegi herriko dantza-maisuari egin nahi izan genion aipamena. Berari esker, besteak beste, mantendu da eta bizirik dirau Beasainek bere-berea duen Ezpata-dantza, eta baita gutako askoren sehaska izan den plazako aurreskua ere. Hilondoko omen modura, bere seme eta ordezkari izan zen Xabier Sarriegi “Paxatxo”k jaso zuen ohorezko domina.\nBazen omendu beharreko beste herritar bat ere: Raimundo Gamaio. Bere bizitzaren zati handi bat dantzari eskaini izan dio eta Aurtzakaren sortzaileetako bat ere badugu. Aurtzakaren sorrerako garai haietan egindako lan eskerga modu xume honetan eskertu nahi genion.\nHurrengo omendua Juan Antonio Urbeltz izan zen, Beasaindik kanpo etorri arren, dantza-munduan egin duen lanaren eragina oso gertukoa izan dugulako gure Kofradian eta beti erakutsi izan digun laguntzeko prestutasuna eskertzeko gogoz.\nEta azkenik, Kofradia gauzatzeko eta bere bilakaeran ezinbesteko laguntza eman digun hau: Juantxo Agirre, beti egon baita laguntzeko eta gure eskaera guztiak bideratzeko prest.\nAurtengo ibilibidea ere aurreko urteetakoaren antzekoa izan zen eta behin Nafarroa Etorbidean aurrera ginela jendetza izan genuen bidaide Igartzarainoko bidean.\nIgartzan ginelarik, Loinazko kapitainek San Martingo Ezpata-dantza dantzatu zuten eta Igartzako dantzariek eman zioten segida ekitaldiari, zubiaren inguruan egindako dantzekin eta zubi gaineko larrosa eta bandera-dantzarekin.\nJarraian etorri ziren kapitain eta buruzagi gonbidatu guztien ezpata-dantzak:\nBilboko Beti Jai Alai taldekoek Begoñako ezpata-dantza.\nBerako Gure Txokoa taldekoek Bordon-dantza; eta Iruñeako Duguna taldekoek San Fermin Aldapakoaren ezpata-dantza.\nLegazpiko Sustraiak taldekoek Santikutzetako ezpata-dantza; eta Zumarragako Irrintzi taldekoek Antioko ezpata-dantza.\nDebako Gure Kai taldekoek San Roke dantza; eta Andoaingo Urki, Añorgako Arkaitz, Eibarko Kezka, Elgoibarko Haritz, eta Tolosako Udaberri taldeetakoek Gipuzkoako ezpata-dantza.\nZein baino zein ikusgarriagoak, bertan bildutako beasaindarrek aurtengo emanaldi berezi hau zeharo gustukoa izan zutela nabaria izan zen.\nJauregian bertan Dolarea Jatetxeko Iban Matek eskeinitako bazkariarekin datorren urtekoari jarraipena emateko indarberrituta gelditu ginen. Aiko taldearen eskutik luzatu genuen arratsaldea, eta auzoko jaietan gaua ere luzatu zuenik izan omen zen.\nEskertu beharrean gaude bereziki gure musikarien aurtengo lana, hainbeste dantza-doinu trebeziaz lotu zituztelako, baita antolaketan lagundu gintuzten lagun guztiak ere.\nArgazkiak Aritz Ibañez eta Iñaki Erauskinenak dira (esker aunitz bientzako!).\nArgazki gehiago ikusteko: hemen Aurtzaka eta hemen Iñaki Erauskin.\nGoierri Telebistako albistea.\nIgartza 2010eko deialdia hemen.\nDuguna taldearen bloga.\nHaritz taldearen bloga.\nGuretzako bai izan zela plazerra eta ohorea bertan egotea. Mila esker Igartzako ezpata-dantzarien kofradiari!!!! Nahi duzuen arte!!!\nEgun berezia izan zen eta hagitz polita gertatu zen. Mila esker Aurtzaka Dantza Taldeari eta bereziki antolaketaz arduratu zinetenei, antolakuntza bikainaz gain gureganako tratua ezin hobea izan baitzen. Hurrego batera arte!\n"Ze ondo pasatu dugun" esaten genion elkarri Beasaindik bueltan. Dantzan primeran ibili ginen, edarto bazkaldu eta arratsaldeko erromerian gustora egon ginen. Erromerian ez genuen nahi beste dantza egin, baina bateko eta besteko dantzariekin egoteko ere astia hartu genuen eta dena ezin! Mila esker Igartzatarroi gonbidapenagatik eta zorionak, antolaketa bikaina izan baitzen!


Zumaiako argiterian hobekuntzak egiteko esleipena abian da — Zumaiako Udala\nZumaiako argiterian hobekuntzak egiteko esleipena abian da\n719.467,52 eurotako aurrekontua duten lan horiek, herriko sare elektrikoa hobetzea eta hainbat argi doitzea, erregulatzea eta ordezkatzea dute helburu,baita herriko puntu beltzei irtenbidea ematea ere, eta horretarako IDAEtik jasotako 504.219 euroko mailegua erabiliko da. Hobekuntza horiekin, energia eraginkortasunean beste pauso bat emango du Udalak argiteriaren kontsumoa jaitsiz eta horrek ekarriko ditu, batetik, aurrezkia eta bestetik, ingurumenari eragindako kalteak gutxitzea.\nAste honetan abiatu da Zumaiako argiterian hobekuntzak egiteko lanen esleipena. 719.467,52 eurotako aurrekontua duten lan horiek 2018ko aurrekontutan jaso ziren eta lan horietarako Energia Dibertsifikatu eta Aurrezteko Erakundeak (IDAE) emandako 504.219 euroko mailegua erabiliko da.\n2016an herriko argiteria publikoa hobetzeko helburuarekin, Udalak, honen inguruko auditoretza bat egin zuen eta hori oinarri hartuta eskatu zuen aipatu mailegua. Udalak garatutako eskaerari esker, mailegua onartu zen 2017an, auditoretzan identifikatutako hobekuntzak aurrera eramateko.\nLan horien helburu nagusiak, herriko argiteriaren eraginkortasuna hobetzea eta elektrizitate kontsumoa jaistea dira, baina baita ere, argiteria hobetzea, bereziki herriko puntu beltzei irtenbidea ematea lehenetsiz, herritar guztien segurtasuna eta ongizatea hobetu eta bermatze aldera.\nEsleipeneko agiriek jasotzen dituzten helburu konkretu nagusiak, argiteria-instalazioen energia eraginkortasuna hobetzea, kokapena edo antzinatasuna kontuan hartuta, teknikak eta erregelamenduak gomendatzen badute instalazioak berritzea, argi-kutsadura, energia elektrikoaren kontsumoa, atmosferarako CO2 isurpenak eta mantentze-lanen kostua murriztea, herritarraren ikuspen-erosotasunaren maila hobetzea eta Zumaian behar duten eremuetan argiztapena hobetzea dira. Azken puntu honen helburu nagusia, esan bezala, biztanleriaren, eta bereziki, emakumeen segurtasuna hobetzea da. Era honetara, emakumeek autonomia eta segurtasuna sentitu dezaten inolako erasorik ez jasateko, eta herritarrek berdintasunez Zumaiako espazio publikoez gozatzeko aukera izan dezaten.\nEsleipen prozedura amaitzean, lanei ekingo zaie eta lan horiei esker, herriko energia kontsumoa murriztuta, aurrezki ekonomiko bat lortzeaz gain, ingurumenari eragindako kalteak gutxituko dira eta gainera, herritarren erosotasuna eta segurtasuna ere hobetuko dira.


Aulestin amaitu dute 60 gazteek EuskarAbenturaren 2021eko espedizioaren bigarren txanda | Euskal Herria | Naiz\n25 JUL. 2021 - 16:40h\nEuskarAbenturako parte-hartzaileak Aulestin. (EUSKARABENTURA)\nBidania-Goiatzen ezarri zuten kanpamendua jzioquitar gazteek uztailaren 16an. Geroztik, motxila hartu eta elkarrekin ekin zioten espedizioari. Bidania-Goiatzetik Ernio tontorrera igo eta Tolosara jaitsi ziren gero, han paisaia linguistikoari buruzko hausnarketa egiteko.\nUztailaren 19an Arantzazutik Otzaurterako etapa egin zuten, ondoren Zegaman Urmuga ibilaldi musikatuarekin gozatu ahal izateko. Arantzazutik San Adrianera izan zen lehen zatia. Behin San Adrianen Aranzadi elkartekoek koba eta baselizari buruzko azalpenak eskaini zizkieten gazteei.\nUztailaren 20an iritsi zen EuskarAbentura Aulestira, orduan ere hainbat ordezkari instituzionalen bisitarekin, tartean Lakuako Beatriz Artolazabal, Berdintasun, Justizia eta Gizarte politiketako sailburua. Mezu argia eman zien: «Euskara berreskuratzea egunero abentura bat da».\nGauean Kai Nakai musikariaren bisita izan zuten gazteek eta kontzertuaz gozatzeaz gain, musika industriari, emakumeek arte eszenan duten tokiari eta euskarari buruzko galderak egin ahal izan zizkioten jzioquitarrek.\nHurrengo egunean Aulestitik Gernikara oinez joan ziren jzioquitarrak, bidean Santimamiñe eta Basondotik pasatuz. Gernikako Arbola bisitatu zuten gero, EuskarAbenturaren helburuetako bat baita, antolatzaileek azpimarratu dutenez, «Euskal Herriko natura-ondasun eta ondasun historiko nahiz kulturalen transmisioa bermatzea».\nAulestiko Iluntzar tontorrera ere ailegatu zen 60 gazteen taldea, han hizkuntza ekologiari buruzko azalpenak jasotzeko.\nLarunbatean Aulestitik Lekeitiorako irteera izan zuten gazteek. Karraspioko hondartzan geldialdia egin eta berriz ere Aulestira itzuli ziren, igande honetan abenturari amaiera emateko.


Paper-iturriak non <Paper-iturria auto. hautatzea> ezarrita dauden <Bai> aukeran, automatikoki hautatuko dira <Automatikoa> ezarrita dagoenean <Hautatu papera>-aukeran.\nPaper-iturriak non <Paper-iturria auto. hautatzea> ezarrita dauden <Ez> aukeran, ez dira hautatuko eskuz hautatu ezean.\n*1 Bi aldeetatik inprima daitekeen papera bakarrik dago erabilgarri. Informazio gehiago jasotzeko, ikusi Papera erabilgarri bi aldeetatik kopiatzeko/ bi aldeetatik inprimatzeko.


Egitaraua – KRESALA Zinekluba\nOtsailak 1 – 1 de Febrero LA ÚLTIMA PELÍCULA (Peter Bogdanovich, 1971)\nLehen komentatu zen bezala, Peter Bogdanovich inguruko sorpresa bat daukagu. Eta hauxe da: Otsailaren 1ean, bere THE LAST PICTURE SHOW ikusiko dugu. Oraindela gutxi utzi digun zuzendari…… Read more “Otsailak 1 – 1 de Febrero LA ÚLTIMA PELÍCULA (Peter Bogdanovich, 1971)”\n26 urtarrila, 2022 23 urtarrila, 2022 by KRESALA zinekluba\nUrriko lehendabiziko saioa izango da hau. Gainera, Robert Bresson zuzendariaren atzera begirakoaren lehenengo filma ikusiko du saio honetan. Aukera ederra zuzendari honen AL AZAR, BALTAZAR filma pantaila…… Read more “Urriak 5 – 5 de Octubre AL AZAR, BALTASAR (Robert Bresson, 1966)”\nIrailak 28 – 28 de Septiembre THE KILLING OF TWO LOVERS (Robert Machoian, 2020)\nHilabetearen azken saioa dugu hau. Gainera, gonbidatu berezi bat izango da gurekin: El Contraplano-ko Sandra Rozas. Berarekin batera, Robert Machoian zuzendariaren THE KILLING OF TWO LOVERS filma…… Read more “Irailak 28 – 28 de Septiembre THE KILLING OF TWO LOVERS (Robert Machoian, 2020)”\n21 iraila, 2021 21 iraila, 2021 by KRESALA zinekluba\nIrailak 14 – 14 de Septiembre PLANTA PERMANENTE (Ezequiel Radusky, 2019)\nIrailaren 14rako planik daukazute? Gu bai. 19:30tan, Lila eta Marcela-ren bizitzak gertutik ezagutuko ditugu. Biek amets bera dute eta oso lagun dira, baina garaiak aldatu dira. Anima…… Read more “Irailak 14 – 14 de Septiembre PLANTA PERMANENTE (Ezequiel Radusky, 2019)”\n8 iraila, 2021 7 iraila, 2021 by KRESALA zinekluba\nIrailak 7 – 7 de Septiembre SOLO LAS BESTIAS (Dominik Moll, 2019)\nIrailaren 7an, bigarren saioa izango dugu eta intrigaz beteta dator. Emakume bat desagertu egiten da eta gertaerari lotuta diruditen hainbat pertsonai agertuko dira. Saioa, 19:30tan hasiko da…… Read more “Irailak 7 – 7 de Septiembre SOLO LAS BESTIAS (Dominik Moll, 2019)”\n1 iraila, 2021 2 iraila, 2021 by KRESALA zinekluba\nAbuztuak 31 – 31 de Agosto CUIDADO CON LOS NIÑOS (Dag Johan Haugerud, 2019)\nBueltan gara! Eta programazio berri honen lehendabiziko filma, Dag Johan Haugerud zuzendariaren CUIDADO CON LOS NIÑOS filma izango da (abuztuaren 31an). Norvergiako drama honek, 150 minutuz erne…… Read more “Abuztuak 31 – 31 de Agosto CUIDADO CON LOS NIÑOS (Dag Johan Haugerud, 2019)”\n24 abuztua, 2021 2 iraila, 2021 by KRESALA zinekluba


Gaztelu-Urrutiaren 'El Hoyo' filmarekin hasiko da Fantasiazko eta Beldurrezko Zinemaren Astea | Kultura | Berria\nGaztelu-Urrutiaren 'El Hoyo' filmarekin hasiko da Fantasiazko eta Beldurrezko Zinemaren Astea\nAurten, 30. aldia bete du Donostiako Fantasiazko eta Beldurrezko Zinemaren Astea jaialdiak. Gaztelu-Urrutiaren El Hoyo filmarekin hasiko da, larunbat honetan, Donostiako Antzoki Zaharrean. Urtero bezala, askotariko eskaintza zabala prestatu dute.\nGaztelu-Urrutiaren 'El Hoyo' filmarekin irudi bat. Fantasiazko eta Beldurrezko Zinemaren Astea\nZifra biribila bete du Donostiako Fantasiazko eta Beldurrezko Zinemaren Asteak: 30 urte igaro dira aitzindariek "hazia landatu zutenetik". Gaur egin dute aurkezpen ekitaldia, Donostiako Antzoki Zaharrean. Ez da kasualitatea izan aurkezpena Antzoki Zaharrean egitea; izan ere, 30. urtemugaren irudia da, urte horietan jaialdira joan izan diren ikus-entzuleekin batera. Antolatzaileen hitzetan, kontzienteki egin duten keinu bat izan da. Urriaren 26an hasiko da jaialdia, eta azaroaren 1ean amaituko da.\nGalder Gaztelu-Urrutia (Bilbo, 1974) zinema zuzendariaren El Hoyo lanaren proiekzioarekin bat hasiko da Film Luzeen Sail Ofiziala. Torontoko Nazioarteko Zinema Jaialdiaren 44. edizioan arrakasta izan ostean, Sitges Film Festivaleko 52. edizioa irabazi zuen. Filmik onena izendatu zuten, eta sari hori ez ezik, efektu berezi onenen saria ere jaso zuen. Elkartasuna eta enpatiaren inguruko gogoeta egiten du.\nHala, Euskal Herrian ekoitzitako film batekin hasiko da Fantasiazko eta Beldurrezko Zinemaren Astea; baita amaitu ere: Aritz Moreno (Donostia, 1980) zinemagilearen Ventajas de viajar en tren filmarekin amaituko da Film Luzeen Sail Ofiziala, azaroaren 1ean. Euskal Herriko ekoizpen horiez gain, beste 22 lan ikusteko parada izango da aldi honetan, eta lan guzti horiek Antzoki Zaharrean ikusi ahal izango dira.\nFilm laburrak ere ikusteko parada izango da, hiru sailetan bereizita: Film Laburren Nazioarteko Saila, Animazio Film Laburren Saila eta Espainiako Film Laburren Saila. Sariak ere ez dira faltako: aurtengoan, Itziar Castro antzezlea, Fernando Iwasaki idazlea eta Elisa McCausland kazetaria izango dira film laburren epaileak. Halaber, folklore beldurgarriaren zikloa, haurrentzako zinema, bestelako proiekzioak, kaleko jarduerak, erakusketak eta ekitaldi ugari ere izango dira jaialdian.


Enrique Eguren Bengoa, hirugarren troglodita (1998/1999\nJakitez ikastarorako egindako lanaren laburpena)\nEnrique Eguren 1888. urtean jaio zen, hain zuzen ere urte horretako hamairugarren egunean (1888- I- 13), Gasteizko Florida kalearen 22. atariko lehenengo solairuan. Data horretaz gain, ez dakigu gauza askorik harik eta eskolara sartu zen arte.\nBere lehen ikasketak "Marianistas" eskolan egin zituen, bertan lortutako emaitzak aipagarriak izanik. Beharbada ikastetxe horretan piztuko zitzaion historiaurrearekiko zaletasuna, eta horren "errudunak" neurri batetan, bertako maisuak izan ziren: Luis Heintz, Pedro Lorenz, Marcelo Alonso, Constantino Diez eta Fidel Fuidio. Hauek guztiak ziren Araban gai honetaz "jakitunak" zirenak. Hauetako batzuk, gerora, Egurenen laguntzaileak izango ziren.\nKoskortu zenean, Batxilergo ikasketak "Instituto Vitoriano de Segunda Enseñanza"-n egin zituen. Garai horretan, Enrique Egurenek topo egin zuen ordura arte Arabako arkeologiak izandako pertsonaiarik garrantzitsuenarekin: Federico Baraibarrekin. Azken hau, institutuko zuzendaria izateaz gain, Diputazioko burua eta Gasteizko Ateneoaren lehendakaria izan zen. Horretaz gain, arkeologian lan garrantzitsuak eginak zituen Arabako lurraldea ikerketa esparru bezala hartuta.\nIkasketak bukatu ostean, Madrilgo Unibertsitatera joan zen Eguren Natur Zientziak ikastera. Lizentziatura lortu ondoren, doktorego tesia garatu zuen unibertsitatean bertan honako izenburu honekin: " Estudio Antropológico del Pueblo Vasco. La Prehistoria en Alava". Doktorego tesi hau 1913. urtean aurkeztu, eta nota oso onarekin gainditu egin zuen.\nIkasketak bukatu ondoren, Gasteizera itzuli zen institutuan lan egiteko. Urte horretan ezkondu zen Rosa Zubiagarayrekin.\nHala ere, handik gutxira, 1915ean, alde egin zuen Gasteiztik, izan ere, oposaketa baten bitartez, Oviedon Botanika eta Mineralogiako katedra lortu zuen. Unibertsitate honetan hil arte jarraitu zuen lanean, bertan kargu garrantzitsuak beteaz. 1929tik-1930 arte errektorea izan zen.\nHemendik aurrera garatu zuen lana izugarria izan zen, lan pila argitaratu zuelarik beste hainbat gairen inguruan. Hauen artean aipatzekoak dira "De la Época Eneolítica en Asturias"(1917), "Cabezas Humanas reducidas del Perú"(1918); edo Euskal Herriaren historiaurrearekin zerikusia daukaten beste hainbat, adibidez: "Nuevos datos acerca de la Prehistoria en Alava- El túmulo de Oquina"(1923), "Los dólmenes clásicos alaveses" (1927), "El dolmen de Larrasiol y otros datos para la Prehistoria Alavesa" (1931)... Azken lan hauen esparru geografikoa, gehienetan, Araba izaten zen, bertan garatu baitzituen Egurenek bakarka egindako ikerketa gehienak. Orokorrean, lan horiek oso onak dira. Noski, garaiko pentsamoldeen barnean kokatu behar dira, baina bere asmoa guztiz zientifikoa zen, eta garai hartan ezagutzen ziren datu eta indusketa guztiak ezagutzen zituzten. Horretaz gain, une horretako arkeologiaren iturririk gaurkotuenetan oinarritzen dira. Era horretan, arrazaren ideiak benetan garrantzi izugarria zeukan; kontuan izan behar dugu garai honetan antropologiak indar handia zeukala eta gai honetaz hitz egiteak ez zeukala gaur egun, eta batez ere II mundu gerra ondoren, eduki dezakeen zentzua. Uste zen, tipometriaren bidez, gizakien arrazak ondo desberdindu zitezkeela, eta hauen aztarnak jarraituz, beraien jatorria inongo zalantzarik gabe zehaztu zitekeela, hau bakarra izango zelarik.\nBaina arkeologia, antropologia eta historiaurreaz gain, Egurenek beste gai bat jorratu zuen biziki: Euskal Unibertsitate Autonomoaren aldarrikapena. Gasteiztarrak egindako guztia kontuan hartzekoa bada, unibertsitatearen alde egindako idazkiak eta lanak ez dira gutxiago; gaur egungo EHU-k asko zor dio arkeologo arabar honi.\nHau guztia, estatutuaren aldeko mugimendu politiko-kulturalaren barnean koka dezakegu, mende hasierako lehen hamarkadetatik aurrera euskal abertzaleek estatutu bat eskatuko baitute Euskal Herriarentzat.\nBakarkako lana izugarria izan bazen, zer esanik ez Telesforo de Aranzadi eta José Miguel de Barandiaranekin egindakoa. Taldea 1917ean jaio zen, eta aurrera eramandako lana oso da ezaguna. Barandiaran gazteena zen. Apaiz ataundarrak, Gasteizko Seminario Kontziliarrean katedradunak, ez zeukan landa lanean inongo esperientziarik eta beste bi kideen dizipulotzat hartu zuen bere burua. Aranzadi, ordea, gizon heldua zen, esperientzia zeukana landa munduan, ez oso handia egia esan, baina garai hartan inguruko inork ez zuen hainakoa. Bartzelonako katedraduna, Farmaziako fakultateko katedraduna zen honek izugarrizko izaera omen zuen. Berari buruzko pasadizoak ezagunak dira: umore txarrekoa, erretxina eta adarjolea omen zen. Hala ere, inork ezin zuen ukatu, Unamunoren lehengusu hau etnografo eta antropologo paregabea zela. Umore txarra izan arren, bere lankideak lagun bezala zituen eta beraiekiko zuen iritzia ezin hobea zen. Egureni buruz iritzi oso ona zeukan, eta honakoa zioen gasteiztarrari buruz: "Eguren muy animoso, muy valiente para el monte. Es joven, pero tiene muy buen criterio, y cuando los años lo hayan zarandeado un poco, será un excelente maestro para los discípulos que todavía no atisbamos como herencia espiritual".\nHirurek aurrera eramandako lana nekez hobetu daiteke. 1919tik 1923ra arte, trikuharri ugari indutsi zituzten Euskal Herriko mendikate ezberdinetan. Horretaz gain, Santimamiñeko kobazuloren indusketa eta bertan dauden marrazkien azterketa garatu zuten, hori guztia garaiko metodologiarik serioenak eta zientifikoenak erabiliz. Beren lanen ondorioz, arkeologia, antropologia eta historiaurreak bultzada izugarria izan zuten, eta behingoz aske gelditu ziren mito, kondaira eta teoria sasi-zientifikoetatik.\nHala ere, 1923an, Egurenek taldea utzi egin zuen bihotzeko arazoak zirela eta. Arazo hauek bereziki nabarmentzen ziren Santimamiñera joateko malda igotzekoan. Ondorioz, atsedena hartzera behartu zuten. Hala ere, bere lagunekin harremana izaten jarraitu zuen, eta batzutan lagundu ere egin zien.\nTaldea, guda zibilak apurtu zuen. Hirurak Itziarren zeudela, Urtiagako kobazuloa industen, gatazka hasi zen. Egun batzutan industen jarraitu zuten, baina entzuten zituzten albisteek, herrian zegoen urduritasunak eta lehen errefuxiatuen agerpenak, garbi erakusten zuten zein gordina zen unea.\nHorrela bakoitzak bere bidea hartu zuen. Aita Barandiaranek atzerrira alde egin zuen, eta Telesforo Espainan gelditu zen, bere osasunak erabat beherantz egin zuelarik. Ondorioz, Egurenek ez zuen berriro harremanik izan bere bi lagun hauekin, asko jota eskutitzen bidez. Barandiaran ez zuen berriro ikusi, eta Aranzadi bera baino urte bat beranduago hil zen. Horrela bukatu zen Euskal Herriak izan duen talde zientifiko onenaren eta ospetsuenaren ibilbidea, baina era berean, hor hasi zen Enrique Egurenen gainbehera.\nBere ideia politikoengatik eta bere emazteak betetako karguen ondorioz, Egurenek fasxismoaren errepresioa bizi izan zuen, eta guda zibilaren irabazleen ideiak islatzen zituzten idatziak egitera behartuta ikusi zuen bere burua. Egoera politiko berri honen ondorioz idatzitako lanek- "La reconstrucción nacional por la tierra y su trabajo" (1937) edo "Asturias, tierra privilegiada"(1942)- ez dute ordura arteko maila, bertan filosofia pobrea egiten du, eta beraz, Eguren, ez dakienaz idaztera behartuta dago. Horrela, Oviedon igaro zituen bere azken urteak, bere familia ondoan zuela. Heriotza, 1944ko uztailaren 14an etorri zitzaion, bihotzean zuen arazoaren ondorioz. Hala ere, bere senideek diotenez, penak zerikusi handia eduki zuen gizon izugarri honen azken urteetan. Eguren Gasteizen izan zen hilobiratua, bere familiak Santa Isabeleko hilerrian zuen panteoi batean. Zehazki, Santa Maria kaleko, 17. ataleko, 71. zenbakian. Bertan hartzen du deskantsua, arabar paregabe honek.\nIurgi Agirre, Historian Lizentziatua


Guri buruz - Foshan Qianbei Hardware Furniture Co., Ltd.\n2013an sortu zen.\nFoshan Qianbei Hardware Furniture Co., Ltd. 2013an sortu zen.\nProdukzioa, salmentak eta produktuen ikerketa eta garapena integratzen dituen negozio enpresa dibertsifikatua da.Konpainiak lehiakortasun-altzari elektroniko profesionalak ekoitzi eta garatzeko konpromisoa hartzen du, hiru elementu nagusi barne: joko-mahaia, mahai altxagarria eta joko-aulkia.\nBere produktuak etxeko joko-mahai eta aulkietarako egokiak dira, baita Internet kafetegietarako, lineako kafetegi berrietarako eta esku-jokoetarako eta E-sport jokoetarako aretoetarako pertsonalizatutako hainbat altzari berezietarako ere.\nEtorri gurekin JOKOEN MUNDUA BIBLIKATUKO GARA!\nGure produktuak garatzeko taldea jokalariak dira eta etengabe bilatzen ditu jokoaren azken joerak komunitateari produktu berritzaileak ekartzeko.TwoBlow hazi egin da, neurri handi batean, kalitate handiko produktuetan, maila goreneko diseinuan eta hedapenaren aldeko apustuari esker.\nTxinan hasi zenetik, mundu mailan industrian ezaguna den izen bat izatera, TwoBlow-ek gaur egun munduko ia leku guztietan saltzen du produktua, Amerikan, Europan, EAE eta Australasia barne.\nSortu zenetik, konpainia goi mailako kalitatezko produktuen ekoizpenean kokatu da.\nInternet kafetegiko mahai eta aulkietatik jokoetarako mahai eta aulkietaraino, beti izan dugu kalitatea enpresen biziraupen estandar gisa.ehunka kooperatiba-unitate, urteetan zehar gure enpresa-garapenaren bidea islatzen duena: "Garapenerako kreditua, biziraupenerako kalitatea!"\nTwoBlow ideia sinple batetik sortu zen: joko-ekipamendurik gutxietsienetako bat birplanteatzea eta jokalariei hobeto eta osasuntsuago jokatzen laguntzen dien zerbait bilakatzea.\nGure lehentasunezko lehentasuna da gure joko-komunitatea jasotzen dituzten produktuekin pozik dagoela ziurtatzea.Horregatik TwoBlow produktu guztiakmodu independentean ikuskatzen dira EBko eta AEBetako estandar guztiak gainditzen dituztela ziurtatzeko, zuretzat eta zure familiarentzako produktu segurua eta kalitatezkoa ziurtatzeko.\nGure taldea hainbat espezialistak osatzen dute, baina, lehenik eta behin, denok gara jokalariak!Garrantzi handia ematen diogu gurekin lan egiten duten guztiek jokalarien behar eta nahiekin identifikatu ahal izateari.Gure azken helburua mahaiak fabrikatzeaz gain, jolasez ahalik eta modurik onenean gozatzen duzula ziurtatzea da!


ITXITA / CERRADO\nMartxoko bideo nobedadeak\nBong Joon-ho zuzendariak zuzendutako "Parasitoak" Hego Koreako filmak historia egin du Oscar sarien 92. edizioan, film onenaren saria irabazi baitu, eta hori benetako arrakasta baita ingelesa ez den film batentzat.\nMartxoko musika nobedadeak\nOscar bat irabazi duen "Joker" filmaren soinu-bandak berretsi egiten du Hildur Guðnadóttir Islandiako konpositoreak zinemarako musika konposatzeko duen talentua. Iker Lauroba donostiarrak bakarkako laugarren diskoa aurkeztuko du, bigarrena urtaroei eskainia, "Negua".\nMartxoko nobela nobedadeak\nAlmudena Grandes idazleak "La madre de Frankenstein" aurkezten du, "Episodios de una Guerra Interminable" narrazio-proiektuaren eleberri bizi eta hunkigarriena. Bernardo Atxagaren "Casas y tumbas" eleberri berrian oso gertuko istorioak kontatzen zaizkigu, ia gureak bezalakoak, adiskidetasun, maitasun eta heriotzaren harien bidez uztartuak.\nMartxoko komiki nobedadeak\nHona hemen azken hilabetean iritsi eta katalogatu diren komiki berrienak. Eskuragai daude mailegu bidez etxera eraman ahal izateko edo liburutegian bertan irakurtzeko.\nOtsaileko nobela nobedadeak\nIan McEwan-ek Brexitaren Ingalaterraren eta populismoen Europaren satira garratza egin du "La cucaracha" bere azken eleberrian. Julia Kröhn-en “La casa de modas”», XX. mende aztoratuan zehar drama eta maitasuna biltzen dituen eleberria.\nOtsaileko musika nobedadeak\nXabi Bandinik, Kerobia taldeko abeslari eta konpositore ohiak, bere azken lana aurkeztu du: "Biba!" elektro-pop zuzena eta energetikoa. Bere kantuek 90eko hamarkadako doinuak eta rock sintetikoena nahasten dituzte.\nOtsaileko bideo nobedadeak\nSantiago Segurak zuzendu eta interpretatutako "Padre no hay más que uno" familia-komedia eredugarri bat da, umore fisikorako eta elkarrizketa garratzerako lurralde emankorra modu sortzailean esploratzen duena.\nOtsaileko komiki nobedadeak\nAstia hartzen dugu Literatura munduan bukatu berri den urtean utzi gaituztenak gogora ekartzeko.\nII. Emakume idazleen eguna\nUrriaren 16an, Emakume idazleen eguna ospatzen da. Hau dela eta, Espainako Liburutegi Nazionalak Emakume idazleen testuak aukeratu ditu, bertan irakurtzeko.\nIzurritetik COVID-19ra: Gipuzkoan izandako epidemien arrastoari jarraituz\nGure egunerokotasuna hankaz gora jarri duen epidemia ez da Gipuzkoan pairatu dugun lehena, ezta, tamalez, azkena izango ere. Datozen lerroetan, gure lurraldea mendeetan zehar neurri handiagoan edo txikiagoan astindu duten gaixotasunak ezagutzeko ibilbide historiko labur bat egiten saiatuko gara.\nJuan Giménez komikigilea\nJoan de apirilaren 2an Juan Giménez López (1943-2020) artista hil zen. Komikigile Argentinarrak, txikitatik erakutsi zuen marrazkiarekiko zaletasuna.\nManga estiloko komikiak\nJaponiar komiki tradizionalak izendatzeko Manga hitza erabiltzen da, jatorriz “marrazki xelebreak” edo “marrazki kapritxosoak” esan nahi duen hitza da. Marrazki hauek, japoniako jatorrizko idazkera mantentzen dutelako bereizten dira, biñetak eta orriak eskuinetik ezkerrera irakurtzen direlarik.\nDOKUMENTUEN MAILEGUAREN LUZAPENA\nCOVID-19 epidemia dela eta, Liburutegia itxita dago pasa den martxoaren 13tik. Ohar honen bitartez jakinarazten dizuegu data horretan mailegatuta zeuden dokumentuen maileguan hiru asteko luzapena egin dugula.\nMETA (Gipuzkoako biltegi digitala) Gipuzkoako Foru Aldundiko Kultura Departamentuko dokumentu digitalen biltegia.


Ordenagailuaren funtzionamendu txarrak estresa eragiten die erabiltzaileen %63ri | Consumer\nOrdenagailuaren funtzionamendu txarrak estresa eragiten die erabiltzaileen %63ri\nUrduritasun handiena sortzen duten arazoen artean, saguaren erakuslea desagertzea edo Interneteko konexioan akatsak izatea nabarmentzen da.\nPanda Securityk egindako inkesta baten arabera, ordenagailuaren funtzionamenduan gertatzen diren gorabeherek estresa eragin diezaiokete biztanleen %63ri. Ordenagailuko anomalia horiek urduritasun-maila ertain-altua eragiten diote erabiltzaileari, eta elkarrizketatuen %7k “erabateko etsipenera” iristen da.\nIkerketaren arabera, saguaren erakuslea desagertzea da erabiltzaileei gehien urduritzen dien arazoetako bat. Hori gertatzen denean, inkestatuek era guztietako neurriak hartzen dituzte, hala nola ordenagailua berrabiaraztea eta kableak berrikustea (% 37), sagua garbitzea (% 7), pilak aldatzea (% 2), alfonbrilla aldatzea (% 3) edo, are, kolpatzea (% 4).\nInterneteko konexioan gertatzen diren akatsek ere urduritasuna eragiten diete erabiltzaileei. Arazoa konpontzeko, ohikoena bideratzailea behin baino gehiagotan berrabiaraztea da (%58); inkestatutakoen %6k bakarrik erabakitzen du zerbitzu teknikora jotzea, arazoak konpontzen laguntzeko. “Pantallazo urdinek” ere kezkatzen dituzte erabiltzaileak, nahiz eta %56 bakarrik gelditzen diren akats-testua irakurtzeko, akatsaren arrazoiak egiaztatzeko.\nOrdenagailua martxan jartzean izandako atzerapenaren kasuan (inkestatuen %37 urduri jartzen ditu), %1ek bakarrik uste du arazoa malwareren baten ondorio izan daitekeela, eta ordenagailua antibirusarekin analizatzea erabaki du. “Ordenagailuaren funtzionamendu egokia desitxuratzen duten arazoen ehuneko handi bat malwareak eragindakoa da”, dio PandaLabs-eko zuzendari tekniko Luis Corrons-ek, zeinak gogorarazten baitu ordenagailu guztien %98 kode maltzurren batek kutsatuta dagoela. “Arazoren bat aurkitzean, erabiltzaileen %1ek bakarrik erabakitzen duela antibirusa pasatzea garai honetan bizi den segurtasun-sentsazio faltsuaren adierazgarri da”, ondorioztatu du.\nfuncionamiento-eu mal-eu ordenador-eu


Gure Identitatea by laudio institutua - issuu\nIES Laudio BHI- REN IDENT I TATEA . Ikastetxeak hezkuntza gizarteari eta inguruari ematen dien zerbitzutzat jotzen dugun heinean, hezkuntza zerbitzu publikotzat hartzen dugu. Beraz, gizarteak, Hezkuntza Elkartea den neurrian, oinarrizko printzipioak bereganatzen ditu: parte hartzea eta Institutuko kudeaketa demokratikoa. (AIAn agertzen den moduan, Eskola Kontseilua). Institutuak bere burua euskalduntzat jotzen du, beraz, euskal kultura, eta euskal kulturaren barruan euskara, ikastetxearen erreferentzia eta euskarria da. Bestalde, kontuan hartzekoa da A eredua ere badaukagula baina, legeak dion moduan, A ereduko ikasle batek euskaraz komunikatzeko gai izan behar du. Ikasleei dagokienez, gure ikastetxeak ekimenak burutzeko, iritzi propioak egiteko, euren espiritu kritikoa pizteko, arrazonamendua bultzatzeko, euren afektibitatea bat-bateko eran adierazteko eta euren sormena bideratzeko gai diren pertsonak hezi nahi ditu. Arestian aipatutakoa bezain garrantzitsua iruditzen zaigu ikasleei gaitasunak, ohiturak, eta oinarrizko tresnak hornitzea ezaguera maila egokia lor dezaten. Horretarako honako pedagogia aplikatzen dugu: Ikasleen, euren eskarmentutik abiatuta, parte hartzea eta ikasleen interesa bizirik mantentzeko irakasleari funtsezko ardura ematea arrazonatzen irakatsiz, zalantzak eta ikuspuntu asko mahai gainean jarriz eta haien lana eta ikerketa orientatuz. Gure Institutuko ikasleak berezko identitatea ere bilatzen du. Aldi berean, identitate horrek aniztasuna errespetatzen du. Honekin lotuta, gizonek eta emakumeek eskubide, betebehar eta aukera berberak dituzten gizarte batean sinesten dugu. Euskal gizartearen zatia garen heinean, gure sustraiak ezagutzen eta baloratzen ditugu, baina aldi berean, gizakiak berdinak eta lagunkideak diren mundu batean sinesten dugu. Arrazak, sinesmenak eta ideologiak ezberdindu gabeko mundu baten zatia garela sentitu nahi dugu. Teknologia berriak gure ikasleen funtsezko tresnak dira, eta irakasleek haien ezagupenak moldatu dituzte teknologia berri hauetara. Giza eskubideen defendatzaileak gara. Giza eskubideak zapuzten eta balio ematen dituzten testuinguruak eta praktikak ezagutarazten ditugu. Ikastetxean tolerantzia, ulerkortasuna edo elkartasuna balio operatiboak izan ahal eta behar dira. Bakean eta bakerako heziketa gure ezaugarri bat izaten saiatzen gara. Institutua akonfesionala da. Hala ere, jarrera agnostikoak zein sinesmen eta praktika erlijiosoak errespetatzen dira. Agenda 21ean sartuta gaude. Ingurugiroa zaindu behar dugula ikasleei ikustarazten saiatzen gara. Praktikara ere eramaten dugu ingurugiroaren zainketa tonerrak, kartutxoak, papera, plastikoak,... birziklatuz.\nPRINTZ IP I OAK ETA HELBURUAK. 1.- ERRESPETOA.• • • • • • • • • •\nGuztien aldetik, ikastetxean dauden guztiak errespetuz tratatzea. Pertsonaren intimitatea gordetzea. Ikastetxeko instalazioak zaintzea. Hezkuntza Komunitatearen arauak ezagutzea eta betetzea. Ikastetxearen ingurugiroaren zainketa aktiboa sustatzea. Ahalik eta material gehien berrerabili eta birziklatzeko bitartekoak jartzea. Birziklatzerako hezi: hondakinak behar den tokira botatzea. Garbitasuna sustatzea. Besteen ideiak eta iritziak ulertzen saiatu eta giza eskubideen errespetuaren ildotik bideratzea. Guztion lana eta ekarpenak errespetatzea.\n2.- ASKATASUNA.• •\nGiza eskubideen aldeko adierazpenak aintzat hartzea. Estamentu guztietako partaideak ohartaraztea euren askatasunaren muga non den: besteekiko errespetuan.\n3.- NORBERARENAUTONOMIA ETA ERANTZUKIZUNA.• • • •\nErabakiak hartzen eta erabakien ondorioak onartzen irakastea. Lan pertsonalak egiten ikastea. Ziurtasuna transmititzea. Konpromisoak hartzea eta betetzea.\n4.- JUSTIZIA ETA GIZA ESKUBIDEAK. • • • •\nSexua, izaera, diru-arazoak, ideiak, gabeziak, maila akademikoa... direla-eta inor ez diskriminatzea. Irakasleak berak izan behar du arauak betetzea eredu. Aniztasuna aintzat hartzen duten programak, ekintzak eta taldeak sustatu. Integraziorako oztopoak saihesteko orientazio psikopedagogiakoa eskaini.\n5.- BAKEANETA BAKERAKOHEZIKETA. • • •\nGatazkak aurreikustea eta saihestea. Bortizkeria arbuiatzea. Akordioak bilatzea.\n6.- ELKARTASUNAETA KOOPERAZIOA.• • • • • •\nGai orokorrean GUZTIENparte hartzea bilatzea. Ikasleen ordezkarien bilerak deitzea eta erabiltzea. Ikasgelan lan kooperatiboa garatzea. Estamentuetako ordezkari gisa parte hartzea bultzatu. OOGkoordezkari gisa parte hartzea bultzatu. Justizia gabeko egoerei aurre egiteko jarrera izan.\nProgramazioek finkaturiko gutxienezko edukien arabera gaitasunak ziurtatzea: Kognitiboak, kritikoak, artistikoak, sozialak, afektiboak, teknologikoak,...\n8.- KULTURAETA IKASKUNTZA.• • • • •\nKultur mundua eta gure ingurua ezagutzeko, hobeto ulertzeko eta parte hartzeko animatzea. Euskal Herrian ezaugarri historiko, kultural, geografiko eta sozialak jakitea. Teknologia berriak eskaintzen dituen erabilerak sustatzea. Irakasleen prestakuntza bultzatzea. Gurasoei seme-alaben hezkuntzan laguntza eman, ekitaldiak eta hitzaldiak antolatzea, gai orokorrak nahiz konkretuak lantzeko.\n9.- EUSKARA:HARREMANETA TRESNA-HIZKUNTZA. • • • • •\nIkastetxe barruko harremanak euskaraz izatea. Kontzientziazko kanpainak eta proiektuak sustatzea. Idazki, eskaera eta gutunetan euskara erabiltzea. Ahozko euskararen erabilera eta euskararen mundua sustatzen dituzten Plangintzan sortzea edota indartzea, Euskararen Normalkuntzarako Plana ardatz delarik. Jantokiko arauak errespetatzea.\n10.- OSASUNAETA HIGIENEA.• • • • • •\nJantokiko arauak errespetatzea. Garbitasun giroari eustea: paperontziak erabili, altzariak eta hormak garbi edukitzea. Pasabideak, komunak, patioak eta kirol-gune guztietan garbitasuna zaintzea. Tabakoa eta beste droga batzuen arriskuak eta alternatibak ezagutzea. Elikadura orekatua eta gosari osoa eta egokiaren garrantzia jakinaraztea. Orientazio sailak koordinaturik, tutoreen bitartez gaixoen prebentziorako bideak erakustea,(anorexia, antsietatea, tabakismoa, alkoholismoa, HIESA,….)


Balmasedako Udala - Etxebizitza\nEkitaldi Kulturalak eta Jaiak\nBalmasedan BOE eskuratzeko baldintzak\nBabes Ofizialeko Etxebizitzen zozketan parte hartu nahi dutenek baldintza hauek bete beharko dituzte:\nEtxebiden izena emanda edukitzea (Eusko Jaurlaritza)\nBizikidetza-unitateko kide bat, gutxienez, Balmasedan erroldatuta egotea, 2002ko urtarrilaren 1etik\nBeste etxebizitza bat jabetzan ez edukitzea\nBizikidetza-unitateko irabazi gordinak 9.000 eta 35.000 euro bitartean egotea\nEtxebidek jarritako pausu eta baldintzak\nBabes Ofizialeko Etxebizitza (BOE) eskuratu nahi baduzu, lehenengo eta behin, Etxebizitzaren Euskal Zerbitzu Publiko Etxebideko Eskatzaileen Erregistroan izena eman behar duzu. Eskatzaileen Erregistroa etengabe dago irekita, ez dago soilik lotuta sustapen zehatzekin. Behin izena emanda, kasu bakoitzean ezarritako baldintzak betetzen badituzu, esleipen-zozketetan parte hartuko duzu.\nEskaria bete behar da eta eskatutako agiriak atxiki behar dira. Horrela, zehatz-mehatz eta pausuz pausu azalduko zaizu egin behar duzun guztia; eman behar duzun informazioa eta non zein nola lortu behar dituzun eskatzen zaizkizun agiriak.\nBeraz, hau guztia egiaztatu nahi baduzu, klik egin izena emateko inprimaki honetan. Gainera, eskaria betetzeko beharrezko informazio guztia Laguntza eskuliburuan duzu eta deskargatu nahi baduzu, klik egin hemen.\nInprimakia betetakoan eta eman beharreko agiriak bildutakoan, zure lurralde historikoko Eusko Jaurlaritzako Lurralde Ordezkaritzara, Erakunde Laguntzaileetako , bulegoren batera edo eskatzaileen erregistro bakarra sortzeko Etxebizitza zein Gizarte Gaietako Sailarekin lankidetza-hitzarmena sinatu duen Udal edo udal elkarteren batera joan behar duzu.\nEdozelan ere, lagun edo bizikidetza-unitate bakoitzeko eskari bat baino ez da onartuko, eta horrela, pertsona bat momentu berean bizikidetza-unitate bakarrekoa izan beharko da. Eskaria lau urterik behin berriztatu behar da.\nNahi baduzu, zuzenean jo dezakezu Berritzeko Idazkira eta zuzenean bete, esteka hauetan klik eginda: Araba, Bizkaia, Gipuzkoa.\nBaina Eusko Jaurlaritzak BOEren inguruan jarraitzen duen politikari buruzko informazio gehiago jaso nahi baduzu arauak xedatzeko agiri hauek kontsultatu ditzakezu.


Lanak / proiektuak - Lehiaketa Inkesten eta esperimentuen habia. Universidad de Navarra\nZer da estatistikako, probabilitateko edo ikerketa operatiboko lan/proiektu bat?\nGaldera esanguratsu bati erantzuna emateko prozesua da, zeinean teknika estatistikoak edo ikerketa operatibokoak erabiltzen baititugu, eta zeinaren emaitza idatzizko txosten batean aurkezten baita. Bertan, segitutako prozeduraren berri eman eta ondorio edo/eta proposamen batzuk lortzen dira.\nZein gairi buruz egin dezaket nire lana?\nGaia bakoitzak nahi duena izango da. Aztergai izan daitezkeen esparruen artean daude Gizartea, Osasuna, Ekologia, Ekonomia eta Kontsumoa, Ingurumena, e.a.\nNola antola daiteke gisa horretako proiektu bat?\nProiektuak hiru parte izango ditu:\nEmaitzen azalpena, analisia eta interpretazioa.\nNola lor daitezke datuak?\nDatuak hartu baino lehen, kontuan hartu behar da zein galderari edo galderei erantzun nahi diegun.\nLanerako datuek iturri hauetakoren batean izango dute jatorria:\n· Taldeak prestatutako galdeketa bat, proiektuarekin lotutako galdetegi bereki baten bidez.\n· Bi produktu, bi tratamendu edo antzeko beste egoera batzuk konparatzeko plan esperimentala. Proposatutako esperimentua lotuta egon daiteke ikasleak egiten ari diren irakasgaietakoren batekin. Halaber, ikasleei galdera garrantzitsu bat eragiten dien eguneroko fenomenoren bat aztertu ahal da, eta galdera horri aurreko egitura duen esperimentu baten bidez erantzun dakioke. Egin kontu bi produkturen konparaketa aipatu dela soilik, ikasleen maila dela-eta ez baita gomendagarria produktu gehiagoren konparaketak aztertzea, aukera hori baztertzen ez bada ere.\n· Datu-baseen ustiapena, hala nola estatistikako erakunde ofizialek emandakoak (Eurostat, Estatistikako Institutu Nazionalak., autonomia erkidegoetako estatistika institutuak) edo antzeko erakundeek emandakoak, sarearen bidez eskuragarri egon ohi direnak.\nNola aurkezten dira gisa horretako lan baten emaitzak?\nTxosten idatzi bat aurkeztuko da (Office dokumentua, pdf edo antzekoa), eta txosten horretan gutxienez ere honako hauek agertu behar dira:\n· gehienez ere 20 lerro dauzkan laburpen bat,\n· azterketaren xedea,\n· datuak nola bildu diren (kasuaren arabera: inkestaren diseinua eta inkestaren galderei erantzun dieten gizabanakoen aukeraketa; esperimentuaren diseinua eta garapena; datuen iturrien erreferentzia; simulazioaren diseinua),\n· datuen deskribapena eta azterketa,\n· lortutako emaitzak eta ondorioak, eta\n· egin daitezkeen hobekuntzak eta azterketa sakontzeko lanak\nNon ikus ditzaket aurreko urteetan lehiaketa irabazi duten sariak?\nNafarroan aurten egin bada ere bigarren aldiz lehiaketa honetarako deialdia, beste toki batzuetan aurreko urteetan lehiaketak irabazi dituzten ikasleen lanak ikusgai dituzu hemen: Estatistika eta Ikerketa Operatiboko Elkartearen webgunea.\nZer bidali behar diet lehiaketaren antolatzaileei?\nTxosten idatzia bidali behar duzu. Gehienez ere 30 orrialde izango ditu. Txosten hori erabiliko dute epaimahaikideek. Zurea aukeratutako lanen artean badago, zilegi da zuri irabazleak aukeratuko dituen epaimahaiaren aurrean eta jendaurrean egingo den aurkezpen presentzial bat presta dezazun eskatzea. Txostena posta elektronikoko helbide honetara bidali behar duzu: incubadora@unav.es.


Altsasuko Gazte Asanbladaren agerraldia. Argazkia: Guaixe\nAltsasuko Gazte Asanbladak jakinarazi duenez, hainbat guardia zibilek asanbladako hiru kide geratu zituzten abenduaren 31ko eguerdian. "Gaztetxea ixteko asmoa" dutela adierazi zieten hala, bai eta Altsasuko Udalarekin "harremanean jarriko direla" ere, balizko itxiera prozedura aurrera eramateko.\nIgandean egindako agerraldian, asanbladako kideek salatu zuten gaztetxeak ixteko baliatzen ari direla, COVID-19a tarteko, egun bizi dugun egoera. Haien esanetan, esku-hartze horrek auzi politikoei erantzuten die, "eta ez osasun arrazoi batzuei": "Pandemiaren aitzakiapean, edozein adierazpen antolatu eta konfrontatibori jazartzeko aukerari, askatasun politikoen aurkako erasoaldiari, erantzuten dio". Bestalde, "gazteekiko kriminalizazioarekin bukatzeko" ere eskatu zuen gazte asanbladak.\n"LANGILERIA KONTROLATZEKO NEURRIAK"\nGaztetxearen "erabilera seguru bat ziurtatzeko" gai direla azpimarratu zuten agerraldian, eta "ulergaitzat" jo zuten kultur etxeak, kiroldegiak edota tabernak irekita dauden bitartean, gaztetxeak itxita egotea exijitzea.\nHalakoak "langileria politikoki eta sozialki kontrolatzeko errepresio neurriak" direla nabarmendu zuten ondorio modura, eta hainbat adibide aipatu zituzten: "16.000 euroko isun politikoak, Poliziaren presentzia itogarria, identifikazioak astero, mobilizazioen debekua, Ruben [Gelbenzu] arbizuarra espetxeratzeko arriskua eta salatzen ari garen erasoa bera".


Haien “egoera eta beharrak” ezagutzeko herriko enpresak bisitatzen ari da Azpeitiko Udala »\nAzpeitiko Udala herriko hainbat enpresa bisitatzen ari da egunotan, haien “egoera eta beharrak” ezagutzeko. Eneko Etxeberria alkatea eta hainbat zinegotzi ari dira lantegiak bisitatzen. Haiek jakinarazi dutenez, Udalaren helburua da “kalitatezko enplegua” sortzea, eta bide horretan, “enpresen beharrak eta enpleguaren inguruko kezkak zuzenean ari gara jasotzen”. Udal ordezkariek diotenez, beste tresna batzuk badituzte Iraurgi Berritzen […]\nKontratazioak egiteko diru laguntzetara aurkezteko epea, amaitzear »\nLea-Artibai eskualdeko enpresek diru laguntzak edukiko dituzte kontratazioak egiteko. Guztira zazpi kontratu diruz lagunduko dituzte Lanbideren Tokiko Ekintzak programaren bidez. Eskabideak egiteko aukera, baina, barikuan [azaroak 9] amaitzen da. Leartibai Garapen Agentziak jakitera eman duenez, jardunaldi osoko sei kontratu eta jardunaldi erdiko bat dira diruz lagunduko dituztenak. Horretarako 37.435,44 euroko diru poltsa daukate. «Jardunaldi osoko […]\nAristrain enpresariarentzat 64 urteko kartzela zigorra eskatu dute »\nOlaberriko Aristrain altzairutegia aitarengandik jaso zuen Jose Maria Aristrain de la Cruz enpresariarentzat (Olaberria, 1963) 64 urteko kartzela eskatu du Madrilgo Fiskaltzak. Pozuelo de Alarcongo (Madril, Espainia) epaitegian haren aurkako prozesua irekita dago, zerga iruzurragatik. Fiskaltzaren arabera, Aristrainek 2005etik 2009ra bitartean 211 milioi euroko iruzurra egin zion Espainiako Ogasunari, Herbehereetan erregistratutako JMAC sozietatearen bidez bere […]\nAdegiren aurka protesta egin du LABek Ibarmia enpresaren aurrean »\nAtzo, Ibarmiak Berrikuntza Saria jaso eta hurrengo egunean, LAB sindikatuko kideek elkarretaratzea egin zuten eraikinaren kanpoko aldean. Adegi Gipuzkoako enpresaburuen elkartea ikastaro bat ematera joan zen enpresara, eta haren aurka egin zuten protesta. “Ez dugu Ibarmiaren aurka deitu elkarretaratzea. Adegik inposatu nahi dituen lan harremanak herriaren nahien aurka doaz, eta Urola Kostan ongi etorriak ez […]\nBaso jabeek ere Urdaibai kudeatzeko plan berria errefusatu dute »\nUrdaibai kudeatzeko plan berria egiteko ez dute Busturialdeko basoen jabeen iritzia kontuan hartu. Araudi berriak debeku eta mugak jartzen dizkio jarduerari, inolako konpentsaziorik gabeBizkaiko Basogintza Elkarteak Urdaibaiko Biosfera Erreserbaren Era…\nLan jarduera lau hilabetez etengo du Lagun Artea enpresa taldeak »\nLagun Artea enpresa taldeak lan jarduera lau hilabetez eteteko erabakia hartu du, lan kargarik ez duelako eta kontratuei eusteko gaitasun ekonomikoa agortu zaiolako, enpresako iturriek azaldu dutenez. Joan den asteazkenean egindako bileran jakinarazi zitzaien erabakia taldea osatzen duten 150 langile ingururi, eta atzo egun osoan bilduta egon ziren enpresako eta langileen ordezkariak, irtenbide ahalik eta […]\nKostako ekonomiaren egoera islatu dute ‘Ekonomia Gurean’ saioan »\nUrko Aristi kazetariak gidatuta, gaur egungo egoera ekonomikoaz eta etorkizunaz aritu dira solasean ondorengo gonbidatuak: Orkestra Lehiakortasunerako Euskal Institutuko ikertzaile Miren Estensoro, ieTeam-eko zuzendari orokorra eta Wavegarden-eko promotore Iñigo Ugarte eta Engranajes Juaristi enpresako gerente Anabel Juaristi. Guztien artean, bailarako ekonomiaren argazkia egiten ahalegindu dira. Urola Kostak (Zumaia, Getaria, Zarautz, Aia eta Orio) 42.112 biztanle […]\nLekeitioko Santo Tomas azokan parte hartzeko aukera, zabalik »\nLekeitioko Udalak, Lea-Artibai Landa garapenerako Elkartearen laguntzagaz antolatuta, Santo Tomas Azoka ospatuko da datorren abenduaren 21ean, Lekeition. Urtero bezala, ohiko azokaz gain, eskualdeko etxe-abereen erakusketa egongo da ikusgai. Lekeitioko azokaren helburu nagusia Lea-Artibai eskualdeko lehen arloko nekazaritzako eta abeltzaintzako ekoizleen lana sustatzea eta, aldi berean, haien produktuen kontsumoa bultzatzea da. Horrela, era askotako produktuak ikusi eta erosteko […]\nTxatarraren trafikoaren gainbeherari ezin buelta eman »\nZazpi puntu eta erdi jaitsi da portuko trafikoa urrian.\nCAFeko langileek bigarren mobilizazio eguna dute »\nCAFeko enpresa batzordeak deitutako hiru lanuzteetan bigarrena egiten ari dira gaur bertako langileak. Azpikontratazioen aurrean, kontratazioa! Lan ordu estrarik ez! zioen kartelarekin atera dira langileak. Ostegunean egingo dute hurrengo lanuztea, 10:00etan, bulego nagusiaren aurrean. Egun bakoitzeko, lantokiko sektore ezberdinetan egiten ari dira protestak. Gaur, 4. sektorearen txanda izan da, eta bertako arduradunari, “tailer horretan izandako azken […]


Enpresentzako osagarri bikaina da prestakuntza, merkatuaren aldaketetara moldatzeko, eta baita ekoizpena ere handitzeko. Gainera, langileen ezagutzak, lehiakortasuna eta produktibitatea handitzen du.\nCENTAk uste du langileen formakuntza eta birziklatzea inbertsio onena dela. Horregatik, enpresa zein partikularrentzako formazio pertsonalizatua eskeintzen dugu eta bakoitzaren beharretara moldatutako programak diseinatzen ditugu.\nEuskal Herriko Apple-ek baimendutako “Authorised Training Center Education” bakarra gara eta horrek gutxieneko batzuk ziurtatzen dizkie gure bezeroaei: gure irakasleen ezagutzak eta esperientzia, instalazioen kalitatea eta ekipamendua, enpresaren egora egonkorra eta emankorra…\nEskatu zuren aurrekontua, zure langileen prestakuntzak ez ditu zure gastuak handituko.\nHorrez gain, Lan ministeritzak enpresa guztiei kreditu bat eskeintzen die formakuntzan inbertitzeko. Kreditua aurreko urtean formakuntzan egin ziren atxikipenak kontuan hartuta kalkulatzen da, oso modu errazean.\nCENTA, antolatzaile izaera izanda, bere kurtso guzietarako bonifikazioen kudeaketa osoa eskeintzen du. Informazio gehiago aurkituko duzu hemen.